ЎзА - Жаҳоной жаҳон чемпиони\n15.10.2015 16:20 Чоп этиш версияси\nЖаҳоной жаҳон чемпиони\nЛатвиянинг Рига шаҳрида 8-12 октябрь кунлари ўтказилган ёшлар ва ўсмирлар ўртасидаги самбо бўйича жаҳон чемпионатида Пастдарғом политехника коллежи ўқувчиси, Самарқанд олий спорт маҳорати мактаби тарбияланувчиси Жаҳоной Туркманова ўз вазн тоифасида барча рақибаларини енгиб, олтин медални қўлга киритди.\nПрезидентимиз раҳнамолигида ёш авлоднинг соғлом ва баркамол улғайиши, замонавий таълим-тарбия олишига алоҳида эътибор қаратилмоқда. Бу жараёнда айниқса, фарзандларимизнинг болалигидан спорт билан шуғулланиши учун кенг имконият ва шароитлар яратилмоқда. Бунда давлатимиз раҳбари ташаббуси билан умумтаълим мактаблари, ўрта махсус, касб-ҳунар таълими муассасалари ўқувчилари ва олий ўқув юртлари талабалари ўртасида уч босқичли спорт ўйинлари йўлга қўйилгани, 2002 йилда Ўзбекистон Болалар спортини ривожлантириш жамғармаси ташкил этилгани, айниқса алоҳида аҳамият касб этмоқда. Бунинг самарасида юртимизда спорт билан шуғулланувчи ёшлар сафи йил сайин кенгайиб, йигит-қизларимиз халқаро спорт мусобақалари, нуфузли турнирларда юқори натижаларни қайд этмоқда.\nПастдарғом тумани Жума шаҳрида туғилиб ўсган Жаҳоной 9 ёшидан буён спорт билан мунтазам шуғулланиб келади.\n– Тенгдошларига нисбатан жуссаси кичик бўлса-да, чаққон ва эпчил ҳаракатлари, тиришқоқ ваинтилувчанлиги билан Жаҳоной дастлабки машқлардаёқ кўпчиликнинг эътиборини тортган, – дейди мураббия Хуршида Холиқова. – Чунки, бундай хусусиятлар самбо билан шуғулланувчи спортчи учун асосий талаблардир. Шунинг учун машғулотлар давомида унга аниқ кўрсатмалар бериб, ҳар бир мусобақага жиддий тайёргарлик кўрдик.\nЖаҳоной мураббийларнинг ишончини оқлади. У дастлабки турнирлардаёқ муваффақият қозониб, вилоят ва мамлакат биринчиликлари ғолиби бўлди. Бир неча бор мамлакат чемпионлигига эришди. Осиё чемпионатида икки марта олтин медални қўлга киритди. Ўтган йили Жанубий Корея пойтахти Сеул шаҳрида бўлиб ўтган ёшлар ва ўсмирлар ўртасидаги жаҳон чемпионатида кумуш медаль билан тақдирланди. Бу йил – 18 ёшида жаҳон чемпиони бўлди. Эътиборлиси, у мамлакатимиз самбочи қизлари орасида биринчи жаҳон чемпионидир.\nЖаҳон чемпионатида ўзбек ёшларининг нималарга қодирлигини намоён этиб, юртимиз шарафини муносиб ҳимоя қилган чемпион қиз Самарқанд темирйўл вокзалида тантанали кутиб олинди. Вилоят ҳокимлиги ва кенг жамоатчилик вакиллари, ёшлар иштирок этган тадбирда юртимизда спортни ривожлантиришга қаратилган юксак эътибор самараси Жаҳоной сингари юзлаб спортчиларимиз эришаётган муваффақиятларда ўз ифодасини топаётгани таъкидланди. Жаҳоной ва унинг ота-онаси, мураббийларига вилоят ҳокимлигининг эсдалик совғалари топширилди.\n– Мен мустақиллик фарзандиман – 1997 йилнинг 1 сентябрида туғилганман, – дейди самбо бўйича жаҳон чемпиони Жаҳоной Туркманова. – Болалигимдан ана шу ғурур ва ифтихорни ҳис қилган ҳолда ўқияпман, спорт билан шуғулланяпман. Лекин бу фахрнинг ҳам ўзига яраша масъулияти бор. Ҳар сафар халқаро турнирларда Ўзбекистонимиз байроғи акс этган либосни кийиб гиламга чиқар эканман, буни янада яққол ҳис қиламан. Бу ғайратимни оширади, кучимга куч қўшади. Биз эришаётган ютуқлар Президентимиз раҳнамолигида яратиб берилаётган шароит ва имкониятлар самарасидир.


Uzagrotechsanoat - VECTOR СИНОВДАН МУВАФФАҚИЯТЛИ ЎТДИ\nТошкент вилоятининг Пскент туманида кластер раҳбарлари, фермер ва деҳқон хўжаликлари, маҳаллий ҳокимият, банклар ва «Ўзагролизинг» АЖ вакиллари иштирокида Чирчиқ қишлоқ хўжалиги техникаси заводи ва «Ростсельмаш» компаниясининг ҳамкорликдаги маҳсулоти - VECTOR 410 русумли ғалла ўриш комбайнининг кўргазмаси бўлиб ўтди.\nКомбайн шу ердаги ғалла майдонининг ўзида синовдан ўтказилди. Комбайнчилар VECTOR 410 ни ўзига яқин кўриши тасодиф эмас. Чунки бу техника Ўзбекистоннинг тупроқ шароитларига мослаша олади. “Нима учун уни қачонлардир машинистлар яхши кўриб қолишган?” деган саволга улар: "Фойдаланиш осон, 6 минг литр сиғимли катта бункерга эга, 16 соатгача қушимча ёқилғи қуйишсиз ишлайди. Катта жаткаси иш жараёнида жуда кенг майдонни қамраб олиш имконини беради ”, - дея жавоб беришади.\nМақсад – комбайннинг камчилик ва хатоликларсиз тўлиқ ишлашини исботлаш. Маълумки, дастлаб ушбу комбайн Россиянинг ёмғир билан суғорилган лаълми ерларида фойдаланиш учун ишлаб чиқарилган. Шунинг учун икки-уч йил олдин уни ишлатиш жараёнида, комбайн рамасида камчилик бўлган. Аммо ўтказилган синовда VECTOR 410 ўзимизнинг далаларни ажратиб турадиган суғориш ариқлари орқали ҳам хавфсиз ўта олишини намойиш этди.\nТажриба иштирокчилари комбайннинг тупроқ шароитимизга мослашиш қобилиятига аъло баҳо беришди. Таъкидлаш жоизки, такомиллаштирилган рамалар мутахассисларга иш жараёнида ўзининг анча мустаҳкам эканлигини кўрсатди. Ахир ишлаб чиқарувчилар уларга 10 йиллик кафолат бераяпти!\nБундан ташқари, комбайннинг техник тавсифларида ёзилган барча кўрсаткичлар, хусусан, бир мото-соатда 24-25 литр ёқилғи сарфлаши, жатканинг ҳақиқатан ҳам беталофат донни ажратиб олиши кабилар фермерлар ва кластер раҳбарларига тажриба давомида намойиш этилди. Бир сўз билан айтганда, техниканинг афзалликлари яққол кўриниб турибди.\nЭнг муҳими, натижани айтмайсизми. Синовдан сўнг шу куннинг ўзидаёқ учта фермер дарҳол Чирчиқ қишлоқ хўжалиги техникаси заводи билан VECTOR 410 комбайнини сотиб олиш тўғрисида шартнома имзолади.\n«Ўзагротехсаноатхолдинг» АЖ матбуот хизмати


Тожикистонда бензин ўрнини босадиган муқобил ёнилғи турини сотиш йўлга қўйилди.\n03 декабр 2020, Тошкент вақти: 00:00\nДушанбе шаҳрида автомобиллар учун бензин ўрнида ишлатиладиган биоэтанол сотадиган бешта ёнилғи қуйиш шахобчаси ишлай бошлади.\nЭнергетика ва саноат вазирлигининг маълум қилишича, ҳозир биоэтанол Аи-98 бензинига қараганда 20 дирам қиммат, яъни бир литри уч сомонийдан сотилмоқда. Бу тахминан 87 АҚШ центига тенг. Биоэтанол Тожикистон шимолидаги “Фон-дарё” заводида маккажўхоридан бир кеча-кундузда 20 тоннадан ишлаб чиқарилмоқда.


“Барселона” президенти лавозимига номзодлардан бири клубга Круиффни қайтаришни исташини айтди\n12:01 / 19.06.2015\n“Барселона” президенти лавозимига номзодлардан бири Тони Фрейша кейинги ойда бўлиб ўтадиган клуб президенти лавозимига сайловларда ғолиб бўлса, амалга оширадиган лойиҳалари билан ўртоқлашди. Фрейша, хусусан, клубнинг собиқ мураббийи, афсонавий голланд футболчиси Йохан Круиффни каталон клубига қайтариш истагида эканлигини айтди.\n“Мен “Барса”га Круиффни қайтиришни истардим. У клубдаги лойиҳаларнинг ривожланишини кузатувчи мутахассислар қўмитасига қайтса яхши бўларди. Бундан ташқари, биз ўзимизга ҳар йили 180 млн еврога футболчилар сотиб олишга имкон беролмаймиз”, – деб айтмоқда Фрейша.\nФрейша “Барселона”да аввал клуб директорлар кенгаши котиби лавозимини эгаллаган.\n“Барселона” президенти лавозимига сайловлар 18 июлда бўлиб ўтади.


ЎзА - Уй-жойлар қуриш бўйича янги тизимни амалга ошириш чора-тадбирлари белгиланди\n22.11.2019 Чоп этиш версияси\nУй-жойлар қуриш бўйича янги тизимни амалга ошириш чора-тадбирлари белгиланди\nАҳолини муносиб турар жой билан таъминлаш мақсадида охирги уч йилда 104 мингта, жумладан, қишлоқларда 63 мингта ва шаҳарларда 41 мингта хонадонга мўлжалланган арзон уй-жойлар фойдаланишга топширилди.\nШунга қарамай, бу ўсиб бораётган аҳолининг талабини тўлиқ қондириш учун етмаяпти. Буни жорий йилнинг 9 ойида Халқ қабулхоналарига уй-жой масалалари билан боғлиқ 36 мингдан зиёд мурожаат бўлганидан англаш мумкин.\nКўпчилик уйининг сифати талабга жавоб бермаслигидан норози. Қишлоқларда қурилган айрим мавзелар муҳандислик-коммуникация тармоқларига уланмаган. Баъзи уйлар сотилмай қолган, баъзиларининг эса кредити тўланиши муаммоли.\nБу каби камчиликларнинг сабаби шундаки, арзон уйларнинг барқарор молиявий манбаси мавжуд эмас ва асосан бюджет маблағларига боғланиб қолган. Тизимда рақобат тўла шаклланмаган ва хусусий сектор иштироки етарли эмас.\nХалқаро ташкилотларнинг ҳисоб-китобларига кўра, Ўзбекистонда аҳоли эҳтиёжини тўла қондириш учун ҳар йили 145 минг хонадондан иборат уйлар қуриш керак. Бунинг учун йилига қарийб 30 триллион сўм маблағ зарур бўлади.\nКейинги йилдан бошлаб, аҳолини уй-жой билан таъминлаш борасида янги тизим жорий этилади. Энди уйлар давлат томонидан эмас, тўлиқ хусусий сектор томонидан қурилади.\nБу тизим таклиф сифатида жойларда муҳокама қилинганда, барча қурувчи-тадбиркорлар уни ижобий қабул қилган. Аҳолининг кредит олиш имконияти кенгайтирилса, нархи ҳозиргиларидан баланд бўлмаган, лекин сифати яхши уйлар қура олишини билдирган.\nШулардан келиб чиқиб, эндиликда шаҳарларда уй-жой қурилиши қуйидаги тартибда амалга оширилади.\nБиринчидан, тадбиркорлик субъектлари ўз маблағи ва жалб қилинган маблағлар ҳисобидан пойтахтимиз ва шаҳарларда янги тартиб асосида 13 минг 750 та квартирали турар жойлар қурилишини амалга оширади. Бундай иморат ва мажмуалар лойиҳаси ҳам тадбиркорлар томонидан мустақил тайёрланади.\nИккинчидан, уй-жой қуриш учун ер майдонлари аукцион орқали ажратилади. Уларни сув ва канализация тармоқларига улаш, автомобиль йўллари қуриш тадбиркорлик субъектлари ҳамда республика ва маҳаллий бюджет маблағларидан молиялаштирилади.\nУчинчидан, банклар ўртасида соғлом рақобат бўлиши учун Молия вазирлиги эндиликда уйларни харид қилишга ипотека кредити бўйича қарийб 3 триллион сўмга яқин давлат ресурсларини аукцион асосида банкларга ажратади.\nБундан ташқари, ипотекани қайта молиялаштириш компанияси ташкил этилиб, унга Осиё тараққиёт банки маблағлари жалб қилинади, ушбу маблағлар ҳам янги қурилган уй-жойларни сотиб олишга ипотека кредити ажратиш учун банкларга қўшимча ресурс сифатида жойлаштирилади.\nТўртинчидан, аҳолининг кам таъминланган қатламини ижтимоий қўллаб-қувватлаш бўйича мутлақо янги, энг муҳими, аниқ манзилли тизим жорий этилади. Бунинг учун шаҳарларда 10 минг 800 та эҳтиёжманд оилага уйнинг бошланғич бадали ва кредит фоиз харажатларини тўлаши учун бюджетдан субсидия ажратилади. Ушбу субсидиялар орқали Тошкент шаҳрида 12 фоиз, бошқа ҳудудларда 10 фоиздан юқори кредит фоизлари ҳамда бошланғич бадали қоплаб берилади.\nЙиғилишда мутасадди вазирлик ва ташкилотлар раҳбарларига янги тартибда қуриладиган уй-жойлар учун ер майдонларини танлаб, аукционга чиқариш, кредитнинг юқори чегарасини ҳисоблаш учун уйларнинг бозор қиймати асосидаги ўртача нархини белгилаш бўйича топшириқлар берилди.\nҚишлоқларда ҳам уй-жой қурилиши тизимини ислоҳ қилиш, буюртмачи функциясини “Қишлоқ қурилиш инвест” инжиниринг компаниясидан босқичма-босқич хусусий секторга ўтказиш масалалари муҳокама қилинди.\nТаъкидландагидек, энди қишлоқларда уй-жойлар йўл бўйларида бир қатор қилиб эмас, шаҳар ва туман марказларига туташ ҳудудларда мавзелар шаклида қурилади. Бунинг натижасида келгусида туманларни йирик агломерацияга айлантириш мумкин. Бу эса инфратузилма харажатини камайтиради, аҳолининг иқтисодий фаоллигини оширади, ерлардан самарали фойдаланиш имконини беради.\nВидеоселектор йиғилишида бундай мавзеларга ер ва кредитлар ажратиш, инфратузилма тармоқларига улаш, ижтимоий ҳимояга муҳтож аҳолини қўллаб-қувватлаш борасида жойлардаги раҳбарларга батафсил тушунтириш берилди.\nПрезидент Шавкат Мирзиёев уй-жой сотиб олиш учун бошланғич бадал ва ипотека кредити фоизини қисман қоплаш масаласида таниш-билишчилик ва бошқа суиистеъмолчилик ҳолатларига барҳам бериш кераклигини айтди. Бюджетдан ажратиладиган субсидиялар айнан ижтимоий ҳимояга муҳтож аҳолига етиб боришини сўзсиз таъминлаш лозим.\nСубсидия учун келгуси йил бюджетидан 1 триллион сўмга яқин маблағ ажратилади ва умуман олганда 16 мингта оиланинг шаҳар ва қишлоқларда уй-жойлар сотиб олишини қўллаб-қувватлашга йўналтирилади.\nАҳоли субсидия олиш учун талайгина ҳужжатлар тўплаб, қатор идораларда сарсон бўлиб юриш ҳолларига чек қўйилади. Энди аризалар Иқтисодиёт ва саноат вазирлигининг ҳудудий бошқармаларида ташкил этилган доимий комиссияларда кўриб чиқилади ва кам таъминланган оилаларнинг манзилли рўйхати шакллантирилади.\nУшбу комиссиялар таркибида банк, молия, солиқ, меҳнат, маҳалла ва бошқа идоралар вакиллари бўлади. Бундан ташқари, комиссия йиғилишида истаган фуқаро иштирок этиб, ўз фикрини билдириши мумкин бўлади. Қолаверса, субсидия бериш масаласи кенг жамоатчилик билан муҳокама қилиниши лозим бўлади.\nҲар бир вилоят ҳокимлиги 2020 йилда уй-жой сотиб олиш учун кам таъминланган оилаларни аниқлаш, уларга навбат билан субсидия тўлаш тартиби ва мезонларини ишлаб чиқиб, ўз ҳудудларида ижобий тажриба жорий этишлари зарурлиги таъкидланди.\nКеласи йилда “Ўзшаҳар қурилиш инвест” ҳамда “Қишлоқ қурилиш инвест” инжиниринг компаниялари амалдаги тизим асосида шаҳарларда 4 минг 250 та ва қишлоқ жойларида 8 мингта уй-жой қурилишини давом эттиради.\nТайёр уйлар узоқ вақт давомида сотилмай туриши ҳолларининг олдини олиш мақсадида шаҳарларда қурилишни молиялаштириш тизими такомиллаштирилади. Энди турар жойларга талабгорлар рўйхати шакллантирилиб, бошланғич бадал йиғилмагунча қурилишга молиялаштириш очилмайди.\nБанклар 2020 йилда амалдаги тизим бўйича шаҳарларда қуриладиган уй-жойларнинг харидорини аниқлаган ҳолда, қурилишни мижозга ажратиладиган ипотека кредити ҳисобидан молиялаштириш тизимини жорий этадиган бўлди.\nУйлар нархини тушириш ва сифатини ошириш учун инновацион қурилиш материалларидан кенг фойдаланиш зарурлиги кўрсатиб ўтилди.\nҲокимликларга шаҳар ва қишлоқларда уй-жойлар учун ер ажратиш, пудратчиларни аниқлаш ишларини якунлаб, қурилишни 2020 йил 1 мартга қадар бошланишини таъминлаш юклатилди.\n– Уй-жой сиёсатида янги тизимга ўтаяпмиз. Бу жараёнда ҳар бир ҳудуд раҳбари зиммасига масъулият ва жавобгарликни олиб, янги тизим бўйича турар жой қуришда ўз тажрибасини яратиши шарт. Энди ҳокимлардан қурилган уйлар сони эмас, қурилишга нечта салоҳиятли тадбиркорлар жалб қилингани, уларга қанча ер ажратилгани, инфратузилма тармоқлари яратилгани, уйлар сифати ва нечта одамни рози қилгани сўралади, – деди давлатимиз раҳбари.\nУй-жойларни қуриш ва реализация қилиш бўйича республика комиссияси жойларга чиққан ҳолда, қурилиш ишларини назоратга олиши зарурлиги таъкидланди.\nҲокимлар эски бино ва иншоотларни бузиш ҳисобига бўшаган жойларда уй қуриш масаласига алоҳида эътибор бериши шартлиги, компенсация пуллари тўланиб, мулк эгалари рози бўлмагунча бирорта кўчмас мулк бузилиши мумкин эмаслиги кўрсатиб ўтилди.\nДавлат идоралари раҳбарлари нафақат ўзининг, балки давлатнинг ҳам шаънини сақлашга масъул экани, халқ билан, оммавий ахборот воситалари билан мулоқотда кибрга берилмай, вазмин ва оқилона, қонунга асосланган қарор қабул қилиши шартлиги таъкидланди.


Интернетда "Президентни ҳақорат қилган" хоразмлик блогер 3 йилга қамалди\n3 февраль куни Жиноят ишлари бўйича Хоразм вилояти Хазорасп тумани суди томонидан блогер Собиржон Бобониёзов 3 йилга озодликдан маҳрум қилинди.\nБу ҳақда "Эзгулик" инсон ҳуқуқлари жамияти раҳбари Абдураҳмон Ташанов Фейсбук саҳифасида хабар берди.\nХабарда айтилишича, Хазорасп туманининг Бўстон қишлоғида яшаб келган блогер Ўзбекистон Республикасининг Биринчи президенти Ислом Каримов ҳамда амалдаги президент Шавкат Мирзиёевни ҳақорат қилишда айбдор деб топилган.\nЖиноят иши материалларига кўра, "31 яшар блоггер Telegram ижтимоий тармоғидаги “Блоггерлар бирлашмаси” номли гуруҳга аъзо бўлиб, мазкур гуруҳда Ўзбекистон Республикасининг собиқ президенти Ислом Каримов ҳамда амалдаги президент Шавкат Мирзиёевни ҳақоратловчи ва фаолиятини обрўсизлантирувчи мазмунда тўғридан-тўғри видео материаллар эълон қилган".\nЎтган йилнинг 21 апрелидаги суд-лингивистик экспертиза хулосаларига кўра, мазкур материаллар Ўзбекистон Республикаси ЖКнинг 158-моддаси (Ўзбекистон Республикаси президентига суиқасд қилиш) 3-қисмида назарда тутилган жиноятларни содир этганликни ифодалайди.\nАйблов хулосасида блогер мазкур жиноятларни "оғирлаштирувчи, яъни маст ҳолатда такроран содир этгани" қайд этилади.\nЎтган йил мартида қабул қилинган “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонунга мувофиқ президентини телекоммуникация тармоқлари ёки Интернетда ҳақоратлаш ёки унга туҳмат қилиш 3 йилгача ахлоқ тузатиш ишлари ёки 2 йилдан 5 йилгача озодликни чеклаш ёхуд 5 йилгача озодликдан маҳрум қилиш билан жазоланади.\nБундан ташқари, Кодексда оммавий тартибсизликларга ва фуқароларга нисбатан зўравонлик қилишга омма олдида даъват қилганлик учун жавобгарлик белгиланган.\nЎтган йил апрелида Давлат хавфсизлик хизмати Жиззах вилоят бошқармаси тармоқларда танқидий чиқишлари билан танилган жиззахлик блогер Валижон Калоновга нисбатан Жиноят Кодексининг 158-моддаси 3-қисми билан жиноят иши қўзғатгани маълум бўлган эди.\nРасмий хабарда Калонов ижтимоий тармоқларда Ўзбекистон Президентини ҳақоратлайдиган, унинг обрўсига путур етказадиган ва камситадиган маълумотларни тарқатиб, туҳмат қилиб келгани айтилган.\nКалонов кейинчалик суд тиббиёт экспертизаси томонидан ақлий носоғлом деб топилиб, амарқанд шаҳридаги 1-сонли психатрия шифохонасига мажбурий даволаш учун юборилган.\nХалқаро матбуот ташкилотлари Ўзбекистон жиноят кодексига киритилган ўзгартиришлар сўз ва матбуот эркинлигини чеклашини айтишган.\nЎтган йил октябрида иккинчи муддатга сайланган президент Шавкат Мирзиёев, ўз таъбирича, қонуний фаолият олиб бораётган журналист ва блогерларни ҳимоя қилишга ваъда берган эди.


ДАШТ ҚОРА ИЛОНИ — ekolog\nДАШТ ҚОРА ИЛОНИ\nДашт қора илони Ғарбий Тянь-Шань тоғ тармоқларида, Чирчиқ ва Сирдарё воҳаларида тарқалган. Ўзбекистондан ташқарида Қозоғистоннинг жануби ва Балхашбўйи, Қирғизистоннинг жануби, Тожикистон шимолида учрайди.\nМазкур илонлар дарё қайирлари ва кўл соҳиллари, баъзан тоғ ва тоғ этакларидаги қуруқ даштларда ҳаёт кечиради. Маълумотларга кўра, XX асрнинг 70-йилларида маҳаллий популяцияларда гектарига 10–12 дона учрар эди. Ҳозирда сони жуда камайиб кетган.\nМарт–октябрь ойларида фаол ҳаёт кечиради. Тошлар остида, тупроқ ёриқларида, кемирувчилар инида беркинади ва ўша ерда қишлайди. Март–май ойларида жуфтлашади. Август–сентябрда болалайди. Асосий озуқаси ҳашаротлар, ўргимчаксимонлар, майда калтакесаклар, қушлар ва сутэмизувчилар ҳисобланади.\nЕрларнинг ўзлаштирилиши, пестицидларнинг қўлланиши, одамлар томонидан таъқиб қилиниши турнинг камайиб кетишига олиб келмоқда. Ҳозирга қадар Тошкент ҳайвонот боғида ва ЎзР ФА Зоология институти серпентариясида бир неча марта насл олинган.\nИлонларни ўлдирманг. Халқимизда негади р илонни кўрса, дарҳол ўлдириш пайига тушадиганлар жуда ҳам кўп. У табиатимизнинг ажралмас бўлаги. Тегмасангиз, у ҳам сизга тегмайди.\nНега пул ажратилади-ю, аммо йўлларнинг аҳволи ҳаминқадар?


Донбассда айирмачилар украиналик 6 нафар ҳарбийни ўлдирди\n04 декабр 2020, Тошкент вақти: 10:41\nУкраина президенти маъмурияти вакили Андрей Лисенко.\nУкраина шарқида сўнгги бир кеча-кундузда россияпараст айирмачилар томонидан олти нафар украиналик ҳарбий ўлдирилди, 14 киши яраланди.\nУкраина президенти маъмурияти вакили Андрей Лисенкога кўра, Донецк йўналиши бўйлаб аэропорт яқинида жуда нотинч вазият ҳукм сурмоқда.\nЛисенко айирмачиларни жангда танк, пиёда қўшинлар ҳарбий машинаси ва оғир тўплардан фойдаланаётганликда айблади.\nШу йил февраль ойида Украина, Россия, Германия ва Франция лидерлари воситачилигида Донбассда оташкесим қарори олинганига қарамай, сўнгги ҳафталарда сулҳ қарори тез-тез бузилаяпти ва ҳар иккала томондан кўплаб одам нобуд бўлаяпти.\nБМТ маълумотларига кўра, Киев кучлари ва айирмачилар ўртасида қуролли тўқнашув бошлаганидан буён ўтган бир йил ичида Украина шарқида камида 6400 киши ҳалок бўлган, миллиондан зиёд одам уй-жойларини ташлаб кетишга мажбур бўлган.


18:05 25.02.2020 (Янгиланган 18:15 25.02.2020)\nСўнгги пайтларда коронавирус билан илғор курашиш сафида бўлган Эрон соғлиқни сақлаш вазири ўринбосари Ирож Харирчи коронавирус юқтириб олди.\nТОШКЕНТ, 25 фев — Sputnik. Эрон соғлиқни сақлаш вазири ўринбосари Ирож Харирчи коронавирус юқтириб олди. Бу ҳақда РИА Новости хабар қилди.\n“Сўнгги пайтларда коронавирус билан илғор курашиш сафида бўлган шифокор Харирчи, соғлиқни сақлаш вазири ўринбосарининг коронавирусга тести ижобий экан”, - дея ёзган мамлакат соғлиқни сақлаш вазирлиги маслаҳатчиси Али Риза Ваҳобзода.\nКуни кеча Харирчи ва Эрон ҳукумати вакили Али Рабий иштирокида матбуот анжумани ўтказилган. Эфирга узатилган анжуманни кузатган РИА Новости мухбири Эрон ССВ раҳбари ўринбосари бир неча марта йўталганига эътибор қаратган.\n2019 йил 31 декабр куни Хитой маъмурлари Жаҳон соғлиқни сақлаш ташкилотига (ЖССТ) мамлакатнинг марказий қисмида (Хубэй провинцияси) Ухань шаҳрида келиб чиқиши номаълум пневмония касаллиги ҳақида хабар берди. Мутахассислар касалликнинг қўзғатувчисини аниқладилар - бу янги коронавирус.\nЖССТ эпидемияни халқаро аҳамиятга эга фавқулодда ҳолат деб тан олди ва ушбу касалликка расмий ном берди - COVID-2019.\nСўнгги маълумотларга қараганда, Эронда 95 киши коронавирус юқтирган. Улардан 15 нафари вафот этган.


Дубайда Келажак музейи очилди (фото) - xabar.uz\n23.02.2022 19:47 0 1737\nБирлашган Араб Амирликларининг Дубай шаҳрида Келажак музейи тантанали равишда очилди. Бу ҳақда БАА вице-президенти ва бош вазири, Дубай ҳукмдори Муҳаммад бин Рашид ол Мактум хабар берди.\nМузей биноси меъморчилик мўъжизаси дея эътироф этилмоқда. Ақл бовар қилмас дизайни ва илғор технологиялари сабабли ушбу маскан «National Geographic» журнали томонидан ўтган йилдаёқ дунёнинг энг чиройли 14 музейи рўйхатига киритилганди.\nМузей биноси ташқи қопламаси зангламас пўлатдан ишланиб, араб ҳуснихати билан безалган.\n«Келажак уни тасаввур қила олганлар, лойиҳалаштирганлар ва жонлантира олганларники», — дейилади ушбу ёзувлардан бирида.\nҲозирда технологиялар кўргазмаси турли мавзулардаги бешта экспозиция: фазо ва фазовий парвозлар келажаги, ҳаёт, иқлим ўзгаришлари ва экология, соғлиқни сақлаш ва маънавият йўналишларида тақдим этилган.\nМузей биноси етти қаватли, баландлиги 77 метр, майдони 30 минг квадрат метрдан иборат. Лойиҳа муаллифи амирликлар фуқароси — рассом Маттар бин Лоҳиж. Бино қопламалари — пўлат кошинларни роботлар ясаган. Музей атрофида 80 хил ўсимликлар экилган, улар автоматик суғориш интеллектуал тизими томонидан парваришланади.\nмузей Дубай БАА\nСиёсат 10/06, 20:02\nШавкат Мирзиёев БАА Ҳукумат ишлари вазирини қабул қилди\nХориж 03/06, 19:18\nЖамият 31/05, 12:24


Android учун энг зўр браузерлар - Terabayt.Uz\nAndroid учун энг зўр браузерлар\n«Яшил роботчали» қурилмалар учун браузер танлаш ҳам бирмунча жиддий масала. Чунки, бугунги кунга келиб Google Play тақдим этган иловаларнинг аксарияти веб-саҳифаларни очиш тезлиги жиҳатидан ажойиб. Энди юзерларнинг эътиборини тортиш учун курашда қулайлик инобатга олина бошлаган: фойдаланишнинг соддалиги ва қўшимча опциялар мавжудлиги муҳим. Аммо ҳатто шулар орасидан ҳам сўзсиз етакчи бўлган браузерлар бор ва уларнинг муҳим жиҳатларига қуйида тўхталиб ўтамиз.\nГарчи бир замонлар кенг тарқалган «Опера»нинг йўлидан бораётган бўлса-да, бу – ҳақиқий «комбайн» браузер. Унда керакли функцияларнинг ҳаммаси бирданига, «қутисини очишингиз билан» тайёр – фойдаланиб кетаверасиз. Айни дамда, бирорта рақобатчи браузерда мавжуд бўлиб, UC Browser’да учрамайдиган опцияни топишнинг ўзи қийин.\nАгарда стол компьютери учун мўлжалланган браузерлардан қолишмайдиган даражада бақувват Android-илова керак бўлса, UC Browser – энг мақбул танлов! Уни, шунингдек, TAS-IX’даги илк профессионал иловалар дўкони – AndroidBozor.uz’дан ҳам бепул кўчириб олиш имкони бор.\nМазкур браузернинг биттагина салбий томони бор – уям бўлса, функциялари жуда кўплиги сабабли, UC Browser интерфейси ҳаддан ташқари қалашиб кетгандек кўринади.\nAndroid учун чиқарилган Puffin браузерининг асосий ютуқлари – тежамкорлик ва Adobe Flash. Унда мутолаа режими ёки рекламани блоклаш функцияси йўқ. Аммо трафикдан ташвиш тортмасдан, бемалол Puffin орқали интернет кенгликларида кезишингиз мумкин. Зеро, унинг трафик сиқувчи патентланган (!) технологияси чиндан ҳам зўр ишлайди.\nШунингдек, «булутли» технологиялар туфайли Flash билан ишлай олиши сабабли ҳам, Puffin’ни, асосий бўлмаса-да, ёрдамчи браузер қилиб тайинлаш мумкин.\nWi-Fi уланишни ҳимоялаш\nAndroid-браузерларнинг қуролланиш пойгасида нисбатан янги бўлса-да, Firefox бозор етакчилари орасида фахрли ўринга эга. Унинг муҳим хусусиятларидан бири – турли кенгайтмаларни қўллаб-қувватлашидир. Фойдаланувчи ўз заруратларидан келиб чиқиб, етишмаётган опцияларнинг кўпчилигини ўзи мустақил ўрнатиши мумкин.\nБундан ташқари, Firefox интерфейси «тўлиб кетган» эмас, мутолаа режимига эга, яна веб-саҳифаларни сақлаб қўя олади. Шунингдек, рекламани блокловчи, юкламалар менежери ва бошқа кўплаб функциялар хизматингизга ҳозир!\nУни Google Play маркетидан ёки TAS-IX ҳудудидаги миллий дўкондан бепул кўчириб олиш имкони мавжуд.\nАндроид учун россиялик ишлаб чиқувчилар тақдим этган ажойиб ва уйғунлашган браузер. «Яндекс» мутахассислари ёқимли минималистик дизайн ва кўплаб опциялар тўпламини бу иловада уйғунлаштиришган: кенгайтмаларни қўллаб-қувватлаш, трафикни сиқиш, мутолаа режими, рекламани блоклаш ва мавзуларни танлаш.\n«Ақлли қатор» сайтларни номи бўйича оча олади, шунингдек, у сўзларни ўгириши, валюталар курсини чиқариб бериши билан ҳам аҳамиятли. Яна бир афзаллиги – фойдаланувчи ўз стол компьютеридаги Яндекс-браузер версиясининг хатчўп (закладка)ларини Андроид-иловадагилари билан бемалол синхронлаштира олади.\n«Яндекс»нинг бу иловасини Google Play маркетидан ёки АндроидБозор миллий дўконидан бепул кўчириб ўрнатишингиз мумкин.\nМазкур рўйхатимизда Google Chrome, Android-браузер сифатида бирор хусусияти билан яққол устунлик қилмайди. Компьютер версиясидан фарқли равишда, мобиль Google Chrome фақат стандарт опциялар тўпламини тақдим этади.\nБироқ ишлаш тезлиги ва фойдаланишнинг соддалиги нуқтаи назаридан барибир у Google Play’даги энг яхши браузерлар қаторидан ўрин олган. Яқиндан бери у трафикни сиқишни ҳам ўрганиб олган, ишлаб чиқувчилар тез орада браузерга мутолаа режимини ҳам қўшишни ваъда қилишмоқда.\nАммо қўшимча кенгайтмаларни ўрнатиш имкони бўлмас экан, барибир Google Chrome рақобатчиларига тенг келиши қийин.\nХўш, сиз ўзингиз қайси браузерни маъқул кўрасиз?\n#Android #firefox #Google Chrome #Puffin Web Browser #UC Browser #браузер #маслаҳат #Яндекс браузер


Бердақ номидаги Қорақалпоқ давлат университети - Ахборот технологиялар маркази\nАхборот технологиялари маркази бошлиғи:\nРеимбаев Алишер Кадирбаевич\nУниверситетда замонавий компьютер ва ахборот технологиялари илм ва билимнинг барча соҳаларида кенг ёйилиши ахборот тизимидан фойдаланишни кенгайтириш ва ривожлантириш мақсадида Ахборот технологиялари маркази ташкиллаштирилган.\nМарказ фаолият олиб боришининг асосий мақсади қўйидагича белгиланади:\nУниверситетнинг ахборот ва компьютер инфраструктурасини ташкиллаштириш ва қўллаб – қувватлаш;\nЎқув жараёнида ахборот технологиялари фойдаланиш электрон кутубхона яратиш ва бўлимлар асосида ўқув процессини бошқариш;\nУниверситетнинг профессор ўқитувчилари изланиши ва талабаларнинг интернет ва миллий илмий умумий тармоқларидан фойдаланиш имкониятларини яратиш;\nЯнги ахборот технологиялар ва масофадан ўқитиш муаммолари бўйича республикамиздаги ва чет элларда ўқув ўринлари билан ишлашиш;\nАхборот технологиялари ва масофадан ўқитиш бўйича ўқув қўлланмалари ва йўналишлари тузиш;\nАхборот технологиялари ва масофадан ўқитиш муаммоларига бағишланган анжуманлар, конференциялар ва семинарлар ташкил этиш;\nУниверситет бўйича локал тармоқларни бошқаришни ташкил этиш;\nУниверситетда АРМ билан биргаликда масофадан тест олиш системасини бошқариш ва ривожлантириш.\nЯнги педагогик технологияларни таълим тизимида қўллаш, масофадан ўқитишни амалга ошириш учун етарли компьютерлар базасини яратилган. Бу ерда замонавий компьютерлар 840 дона компьютерни бирлаштириб турувчи ва 100 мбс тезликда ишлайдиган оптик толали алоқа усулида яратилган локал тармоқ иши ишламоқда. Бундан ташқари мультимедияли электрон дарсларини яратиш ва кўргазма ишлаш видеоконференциялар ўтказиш учун замонавий техника қурилмалари бор. Университетда 20 компьютер синфи ишламоқда. Университет ўзининг қуйидаги кўрсатилган веб сайтига (www.karsu.uz) эга.\nБарча электрон дарсликлар, электрон адабиётлар мультимедияли курсларни махсус саҳифага киритиш, интернет ва локал тармоқ орқали университетда яратилган электрон дарсликлардан фойдаланиш йўлга қўйилган. Локал тармоқда ва интернетда маълумотллар алмашишни шакллантириш келтириб ўтилган (www.karsu.uz) қўйидаги барча профессор – ўқитувчилар ва талабаларга электрон почта очиб бериш ва уларнинг университет хизматларидан фойдалана олиши учун имконият яратилди.\nУниверситет веб саҳифаси базаси чет эл кутубхоналаридан фойдаланиш имкониятларини кенгайтириш орқали махсус веб саҳифаси тузилиб (library.karsu.uz ) бу саҳифада университет кутубхонасидаги 8000 дан ортиқ китоблар ҳақида маълумот берилди. Бугунги кунда университет базасида 900 га яқин электрон қўлланма, 3та масофадан ўқитиш курслари ва 100 мультимедия электрон дарсликлари бор.\nВидеоконференциялар ташкиллаштириш. Мустақиллигимизнинг 20 йиллиги арафасида ишга туширилган «Миллий электрон таълим» тармоғи масофадан ўқитишни амалга ошириш имкониятларини янада кенгайтириш мақсадида видеоконференциялар зали ишга туширилди,оптик толали кабеллар ўрнатилди ва алоқа тезлиги 6 Мб/с тезликкача оширилди, видеоконференция ўтказиш учун яна ВCОН Media Connect 6000 маркали видеотерминлар замонавий HD проектор ва HD видеокамералар ўрнатилди. Видеоконференциялар зали оптик толали кабел орқали мамлакатимиздаги барча олий ўқув юртлари билан алоқада.\nСервер компьютерларини бошқариш. АРМ биносининг 2-қаватида жойлашган 3 та сервернинг доимий ишлаб туриши учун ўз вақтида профилактика, техник ва программали таъминот ишлари олиб борилмоқда.\nАхборот технологиялари маркази ходимларининг таркиби:\nАхборот технологиялари маркази бошлиғи: Реимбаев Алишер Кадирбаевич\nI.Тармоқларни бошқариш бўлими\n1.Бўлим бошлиғи-Жумабаев Полат\n1.Мухандис-дастурчи (1-тоифа)- Доспанова Гулчехра\n2.Мухандис-дастурчи (1-тоифа)- Режепов Сулайман\nII. Ахборот тизимларини жорий этиш бўлими\n1.Бўлими бошлиғи- Шерниязов Шараф\n2.Мухандис-дастурчи (1-тоифа)-Сержанова Гулжахан\n3.Тизим администратори-Султанов Ансат\nIII. Техник қўллаб қувватлаш бўлими\n1.Бўлими бошлиғи- Алламбергенов Азамат\n2.Мухандис-дастурчи (1-тоифа)-Қалилаева Айтолған\n3.Компьютер зали мудири- Назарханов Тантар\n4.Мухандис электрончи (1-тоифа)- Туржанова Раиса\nIV. Ахборот ҳавфсизлигини таъминлаш бўлими\n1.Бўлими бошлиғи- Усенов Бахадыр\n2.Мухандис-дастурчи (1-тоифа)- Арзиева Рано\n3.Тармок администратори- Джугинисова Салтанат\n4.Тармок администратори-Айтмуратов Юсуп\n5.Тизим администратори- Тажетдинов Бахтияр


"Мен томон юрса мен у томон югураман" деган оят борми?\n11:20 / 30.11.2018 857 pdf Ўқиш режими + -\nАссалому алайкум! Аллоҳ айтади "Ким мен томон юрса мен у томон югураман" ёки "Ким мен томон қадам ташласа мен 10қадам ташлайман" деган оят борми? Ёки шунга ўхшаш хадис келганми? Жавоб учун олдиндан катта раҳмат.\nعَنْ أَبِي هُرَيْرَةَ رَضِي اللهُ عَنْهُ قَالَ: قَالَ النَّبِيُّ صَلَّى اللهُ عَلَيْهِ وَسَلَّمَ: يَقُولُ اللهُ تَعَالَى: أَنَا عِنْدَ ظَنِّ عَبْدِي بِي، وَأَنَا مَعَهُ إِذَا ذَكَرَنِي، فَإِنْ ذَكَرَنِي فِي نَفْسِهِ ذَكَرْتُهُ فِي نَفْسِي، وَإِنْ ذَكَرَنِي فِي مَلَأٍ ذَكَرْتُهُ فِي مَلَأٍ خَيْرٍ مِنْهُمْ، وَإِنْ تَقَرَّبَ إِلَيَّ بِشِبْرٍ تَقَرَّبْتُ إِلَيْهِ ذِرَاعًا، وَإِنْ تَقَرَّبَ إِلَيَّ ذِرَاعًا تَقَرَّبْتُ إِلَيْهِ بَاعًا، وَإِنْ أَتَانِي يَمْشِي أَتَيْتُهُ هَرْوَلَةً\n«Набий соллаллоҳу алайҳи васаллам шундай дедилар: «Аллоҳ таоло айтади: «Мен бандамнинг Мен ҳақимдаги гумонидаман.* Мени эсласа, у билан биргаман. Агар у Мени ўзи эсласа, Мен ҳам уни Ўзим эслайман. Агар у Мени бир жамоа ичида эсласа, Мен уни улардан яхшироқ жамоа ичида эслайман. Агар у Менга бир қарич яқинлашса, Мен унга бир зироъ яқинлашаман. Агар у Менга бир зироъ яқинлашса, Мен унга бир қулоч яқинлашаман. Агар у Менга юриб келса, Мен унга чопиб бораман».\n* Шориҳлар «гумонидаман» деган сўзни шундай изоҳлашган: «Бандам Мен ҳақимда яхши гумонда бўлиб, мағфиратимдан умидвор бўлса, кечираман. Раҳматимдан ноумид бўлиб, гуноҳга ботса, мени иқоб қилади, деб Мен ҳақимда бадгумон бўлса, жазолайман», деган маънода тушуниш мумкин. Умидвор бўлиш мусулмонга хос, ноумид бўлиш эса кофирга хос амалдир».\nИзоҳ: Ушбу ҳадиси қудсий Аллоҳ таолонинг бандаларга нисбатан лутфу марҳамати ва илтифотининг намойишидир. Ҳадиси шарифдаги яқинлашиш ва ҳаракатланиш маънолари мажозий бўлиб, масофани эмас, маънавий муносабатни, маънан яқин бўлишни билдиради. (“Олтин силсила” китобидан Саҳиҳул Бухорий). Валлоҳу аълам!\n11:12 / 29.11.2018 769\n11:22 / 01.12.2018 786\n639 09:52 / 06 август\nСаволАссалому алайкум ва раҳматуллоҳу ва баркатуҳу Хурматли Шайх Хазратлари Балоғатга етгандан. Ўғил болалар уйқуда булғангандан, қиз болалар ҳайз кўргандан. давоми...\n1958 09:05 / 03.06.2018\nЖимоъдан сўнг озгина бўлса ҳам бавл қилиш керак, дейишади.\nСАВОЛ Жимоъдан сўнг озгина бўлса ҳам бавл қилиш керак, дейишади. Баъзи одамлар ғусл қилинадиган жойга бавл қилишади. Баъзилар ташқарига чиқиб бавл қилишади ва давоми...\n1903 18:42 / 26.04.2016\nСавол Ассалому алайкум Шайх ҳазратлари. Рамазон ойи барчамизга қутлуғ бўлсин.Бизга фитр садақаси, уни кимлар бериши ва кимга бериши ҳақида маълумот берсангиз. давоми...\n2606 06:01 / 30.05.2017


Обама ва Руҳоний Ню - Йоркда учраша олмади\nЭрон томони "мураккабликлар мавжудлиги важидан" Обама ва Руҳоний учраша олмаслигни билдирди.\nЭроннинг ядровий дастури бўйича музокараларни қайта тиклаш истиқболларини олқишлаган АҚШ президенти Барак Обама ва Эрон раҳбари Ҳасан Руҳоний БМТ Бош Ассамблеяси йиғини доирасида сешанба куни Ню-Йоркда учрашиш имкониятини бой берди.\nАҚШ томони президент Барак Обама Эрон расмийлари билан учрашувга тайёр экани ҳақида баёнот берган эди. Аммо Эрон тарафи "мураккабликлар важидан" учрашувни рад этди.\nБМТнинг Бош Ассамблеяси 1979 йилдан буён илк марта АҚШ ва Эрон раҳбарларининг учрашув жойига айланиши кутилаётган эди. Вашингтон ва Теҳрон ўртасидаги дипломатик алоқалар 1980 йилда мамлакатда Ислом инқилоби рўй бергач, узилиб қолган.\nЛекин Эрон раҳбари Ҳасан Руҳоний сешанба куни Франция президенти Франсуа Олланд билан учрашди. Франция Эроннинг ядровий дастури масаласида қатъий позицияга эга бўлган АҚШнинг яқин иттифоқчиларидан ҳисобланади.\nРуҳоний Эронда июн ойида бўлган президентлик сайловида ғолиб чиққан ва август ойида мамлакат раҳбари курсисига ўтирган эди.\nЖаноб Руҳоний БМТ Бош Ассамблеясида сўзлаган нутқида, Теҳрон ўз ядровий дастури борасида жаҳоннинг қудратли давлатлари билан келишувга эришишга тайёрлиги, лекин бунинг учун вақт чекланганини баён қилди. Шунингдек у, Эроннинг ядровий қурол яратишга уринаётгани борасидаги иддаоларни рад этди.\n– Бундай қуролга Эрон хавфсизлик ва мудофаа тизимида ўрин йўқ, Бу фундаментал диний ва маънавий қадриятлармизга ҳам зид келади, - деди Руҳоний.\nБирлашган Миллатлар Ташкилоти Хавфсизлик Кенгаши ўз ядровий дастури устида ишлаётган Эронга қарши тўрт марта санкция жорий қилган. Шунингдек, Қўшма Штатлар ва унинг иттифоқчилари ҳам Теҳронни атом қуроли яратаётганликда айблаб, санкция қўллаган.\nЎз чиқишида Руҳоний Эрон АҚШ билан музокараларга тайёрлигини таъкидлади. АҚШ президенти Барак Обама ҳам ўз мамлакати Эронни ядровий қурол яратиш уринишларидан қайтариш борасида ҳамон қатъий эканини айтиб, бу масалани дипломатик йўл билан ҳал этиш тарафдори эканини билдирди.\n- АҚШ Эрон атрофидаги хавотирлар тинч йўл билан барҳам топишини хоҳлайди. Айни пайтда биз Эронни ядровий қурол яратиш уринишларидан қайтариш аҳдида қатъиймиз, - деди Обама.\nОбама ўз чиқишида Вашингтон ва Теҳрон ўртасидаги ўзаро ишончсизлик чуқур илдиз отгани, лекин мамлакатлар ўртасида жўяли келишувга эришиш имконлари ҳали ҳам мавжудлигини таъкидлади.\nБушеҳр атом электр станцияси Эрон назоратига ўтади\nЭрон ва АҚШ сўнгги 6 йилдаги илк учрашувга ҳозирланмоқда


Ўзбекистон: Жаҳон Банки билан боғлиқ мажбурий меҳнат | Human Rights Watch\nЎзбекистон: Жаҳон Банки билан боғлиқ мажбурий меҳнат\nМамлакатнинг пахта соҳасидаги муттасил қонун бузилишлари\n2015 йилги пахта ҳосили мавсумида пахта тераётган аёл. Пахта терим мавсуми Сентябрь бошларидан бошланиб, Октябрь охири ёки Ноябрь бошларигача давом этади.\n© 2015 йил. Саймон Бакстон/Халқаро қулликка қарши ташкилоти\n(Брюссель) – Жаҳон Банки Ўзбекистоннинг мажбурий ва болалар меҳнатига алоқадор қишлоқ хўжалиги соҳасидаги лойиҳаларга ярим миллиард доллар маблағ ажратяпти. Халқаро инсон ҳуқуқлари ташкилоти ва Ўзбекистон-Германия инсон ҳуқуқлари форумининг бугун тарқатган хабарида ана шу ҳақда гап боради. Келишувга биноан, Ўзбекистон ҳукумати мажбурий ва болалар меҳнатини тақиқловчи қонунларга амал қилиши талаб этилади, қонунларнинг бузилиши юзасидан ишончли далиллар бўлган тақдирда Жаҳон Банки молиялаштиришни тўхтатиши мумкин.\n“Биз пахта теришга қарши чиқолмаймиз. Ўзбекистондаги Жаҳон Банки гуруҳи инвестицияларига алоқадор мажбурий ва болалар меҳнати” деб номланувчи 115 саҳифадан иборат ҳисобот Ўзбекистон ҳукумати қандай қилиб талабалар, ўқитувчилар, тиббий ходимлар, бошқа давлат ташкилотлари хизматчилари, хусусий соҳа ишчилари, ва баъзан болаларни 2015 ва 2016 йилларда пахта теришга, далаларни ёввойи ўтлардан тозалашга ва 2016 йил баҳорида чигит экишга мажбур қилгани ҳақида ҳикоя қилади. Ҳукумат пахта далаларида ишлашдан бош тортганларни ишдан ҳайдаш, нафақалардан маҳрум қилиш ва талабаларни ўқишдан ҳайдаб юбориш кабилар билан қўрқитган.\n“Жаҳон Банки Ўзбекистонга пахта етиштириш соҳасидаги меҳнатга алоқадор бузуқ системани яшириш имконини яратиб бермоқда,” дейди Ўзбекистон-Германия инсон ҳуқуқлари форуми директори Умида Ниёзова. “Жаҳон Банки Ўзбекистон ҳукумати ва инвесторларга болалар меҳнати ва мажбурий меҳнат устига қурилган тузум билан мақсадлари айрича эканини намойиш қилиши, муаммолар ҳал бўлгунга қадар ҳар қандай молиялаштириш ишларини тўхтатиши шарт.”\nЖаҳон Банки Ўзбекистоннинг мажбурий ва болалар меҳнатига алоқадор қишлоқ хўжалиги соҳасидаги лойиҳаларга ярим миллиард доллар маблағ ажратяпти.\nХалқаро инсон ҳуқуқлари ташкилоти ва Ўзбекистон-Германия форуми билдирганидек, Жаҳон Банкининг ушбу лойиҳаларни қўллаб-қувватлаши шарофати билан, гўёки Ўзбекистон мажбурий меҳнатни тугатишга чин дилдан киришган, деган таассурот юзага келади. Амалда эса бундай эмас ва бу инсофли компаниялар ва ҳукуматларни чалғитмоқда.\nЎтган ҳафталар мобайнида Ўзбекистон-Германия инсон ҳуқуқлари форуми ҳукумат ўз ватандошларини, жумладан болаларни пахта далаларидаги чопиққа, чигит экишга, ҳамда ошқовоқ, помидор ва бошқа қишлоқ хўжалиги маҳсулотларини экишга ҳайдаётганлигини аниқлади.\nМамлакатни 20 йилдан ортиқ муддат мобайнида репрессив усулда бошқарган Ислом Каримовнинг 2016 йил 2 сентябрда маълум бўлган вафотидан сўнг, янги президент Шавкат Мирзиёев мамлакатда ислоҳотларни амалга оширишга ваъда берди. Раҳбарият алмашинуви - давлатлар ва халқаро молия ташкилотлари учун ташвишга тушган ҳукуматдан зарур ислоҳотларни талаб қилишга қулай бир фурсат. 2017 йил 7-8 июлда Гамбургда учрашадиган “Катта йигирмалик” вакиллари қатъий ишлаб чиқариш тизими ва муносиб иш шароитларини қўллашга йўналтирилган чоралар нафақат завод ва фабрикалар, балки фермер хўжаликларини ҳам қамраши йўлида бор имкониятларини ишга солишлари лозим. Улар Жаҳон банкини меҳнат муносабатлари бузилган тизимни мустаҳкамловчи лойиҳаларни молиялашдан қоз кечишга мажбурлашлари лозим.\nУшбу ҳисобот мажбурий ва болалар меҳнати туфайли жабрланганлар, фермерлар, мажбурий меҳнат тизимидаги асосий шахслар билан ўтказилган 257 та батафсил интервьюлар ва 700 га яқин қисқа суҳбатлар, ҳамда сиздирилган ҳукумат хужжатлари ва ҳукумат расмийларининг баёнотларига асосланган. Хьюман Райтс Вотч ташкилоти ва Ўзбекистон-Германия инсон ҳуқуқлари форуми Жаҳон Банкининг битта лойиҳаси амал қилаётган ҳудудда пахта соҳасининг ҳамма жабҳаларида муттасил мажбурий меҳнат ҳолатлари мавжудлигини хужжатлаштирди. Улар яна шуни аниқлашдики, Жаҳон Банкининг қишлоқ хўжалиги ва ирригация лойиҳалари, ҳамда унинг таълим соҳасига қилган инвестициялари бевосита муттасил давом этаётган мажбурий меҳнатга алоқадордир, бу борада болалар меҳнатидан фойдаланиш хатари ҳам кучли.\nЎзбекистон пахта етиштириш бўйича дунёда бешинчи ўринда туради. У ўзининг 60 фойиз пахта хом ашёсини Хитой, Бангладеш, Туркия ва Эронга экспорт қилади. Ўзбекистон пахта саноати бир миллион тонна пахта толасидан йилига бир миллиард доллардан зиёд даромад келтиради, бу эса мамлакат ялпи ички маҳсулотининг учдан бирига тенг. Пахтадан тушган даромад юқори мартабали ҳукумат мулозимлари томонидан бошқарилувчи, ҳеч қандай жамоатчилик томонидан назорат қилинмайдиган Молия Вазирликнингфаолияти шаффоф бўлмаган, бюджетдан ташқари жамғарма ҳисобига тушади.\nМамлакатнинг пахта соҳасидаги мажбурий ва болалар меҳнатидан хабардор жами 274 компания Ўзбекистондан пахта сотиб олмасликка қарор қилишган.\n2015 ва 2016 йилларда Жаҳон Банкининг Ўзбекистон қишлоқ хўжалиги соҳасига киритган инвестиция ҳажми 518.75 миллион долларга тенг бўлган. Ўзбекистон ҳукумати Жаҳон Банкига лойиҳалар билан боғлиқ ҳудудлар ва жойларда мажбурий ва болалар меҳнатидан фойдаланмасликка ваъда берган. Жаҳон Банки эса суистеъмол қилиш холатларини мустақил равишда кузатиб боришга ва жабрланганларга товон пули олиш имконини яратишга ваъда берган. Бироқ, Ўзбекистон ҳукумати сон-саноқсиз одамларни, баъзан эса 10 – 11 яшар болаларни узоқ муддат мобайнида пахта далаларида оғир шароитда ишлашга мажбурлашда давом этди, жумладан Жаҳон Банкининг ирригация лойиҳаси ҳудудларида ҳам. Натижада Банк тор доирадаги самарасиз кузатув билан кифояланиб, ҳукумат томонидан йўл қўйилган қонунбузарликларнинг яширилишига имконият яратиб берди.\n“Буйруқ [пахта теришга] ҳукумат томонидан берилган ва биз бу буйруққа қарши чиқолмаймиз,” дейди Қорақалпоғистоннинг Тўрткўл туманидаги мактаб ўқитувчиси. У ерда Банк томонидан молиялаштирилаётган ирригация лойиҳаси амалга ошириляпти. “Агар мен қарши чиқсам, улар мени ишдан ҳайдашади …. Биз истеъмол қилаётган нонимиздан мосуво бўламиз.”\nМустақил гуруҳлар, жумладан Ўзбекистон-Германия форуми, 2015 йилги ва ундан кейинги йил кузидаги йиғим-терим мавсумига оид мажбурий ва болалар меҳнатидан фойдаланилганликни исботловчи далилларни ҳамда қонунбузарликлар юзасидан хабар қилмоқчи бўлган инсон ҳуқуқлари ҳимоячиларига қарши қилинган ҳужумлар ҳақидаги маълумотларни Жаҳон Банкига тақдим қилган. Жаҳон Банки, ҳукуматга бераётган маблағларни тўхтатиш ўрнига, 2014 йилги келишувга асосланиб ўзининг хусусий соҳани қўллаб-қувватловчи бўлими бўлмиш Халқаро молия корпорацияси орқали Ўзбекистоннинг қишлоқ хўжалигига инвестициялар хажмини кўпайтирди. 2015 йили Декабрь ойида Халқаро молия корпорацияси Ўзбекистоннинг етакчи пахта йигирув завдини кенгайтириш учун 40 миллион доллар инвестиция қилди.\nЖаҳон Банки БМТнинг ҳукуматлар, иш берувчи ташкилотлар ва ишчилар вакилларидан иборат уч томонлама агентлиги ҳисобланган Халқаро меҳнат ташкилотига 2015 ва 2016 йилларда мажбурий ва болалар меҳнатини кузатиш вазифасини юклаган. Халқаро меҳнат ташкилоти Ўзбекистонда меҳнат ҳуқуқлари тарғиботи борасида муҳим роль ўйнайди. Аммо, ҳукумат ва кузатув ишларида иштирок этувчи мустақил бўлмаган уюшмалар воситасида бу тизим самарали тарзда ўзини-ўзи кузатяпти. Ҳукумат ҳам теримчиларга кузатувчиларга биз пахтани ўз ихтиёримиз билан кўнгилли равишда теряпмиз деб айтишлари учун астойдил ҳаракат қилмоқда. 2016 йили Халқаро меҳнат ташкилоти ҳукуматнинг мажбурий меҳнат муаммоси мавжудлигини жимгина тан олганлигига таянган холда ушбу жараённи кузатишга хожат йўқ, деган қарорга келган.\nҲукумат мустақил кузатувчилар ва журналистларнинг мажбурий меҳнат ҳақида хабар тарқатишларига халақит беиш учун қўрқитиш, зўравонлик ва ўзбошимча ҳибсларни амалга оширди. 2015 ва 2016 йилларда Ўзбекистон-Германия форуми кузатувчилари ҳамда инсон ҳуқуқлари ва меҳнат ҳуқуқларини кузатиб бораётган бошқа шахслар доимий қувғинлар ва таъқиблар ҳавфи остида бўлишди.\n2015 йили кузатувчи Дмитрий Тихонов мамлакатни тарк этишга мажбур бўлган ва яна битта кузатувчи Ўктам Пардаев икки ойга қамалиб, сўнгра шартли равишда озодликка чиқарилган. 2016 йилда Ўзбекистон-Германия форумининг ягона кузатувчиси Елена Урлаева ошкора ишлашни давом эттирган, натижада унинг ортидан мунтазам пойлашган, у таъқиб, ҳужумлар ва ўзбошимча қўлга олишларга дуч келган, мажбурий равишда руҳий касаллар шифохонасида ушлаб турилган.\nЖаҳон Банки ва Халқаро молия корпорацияси Ўзбекистонда мажбурий ва болалар меҳнати тугатилмагунга қадар бу мамлакатнинг қишлоқ хўжалиги ва ирригация соҳаларини молиялаштиришни тўхтатиши зарур, дейди Халқаро инсон ҳуқуқлари ташкилоти ва Ўзбекистон-Германия форуми. Жаҳон Банки ва Халқаро молия корпорацияси уларнинг инвестицияларига оид ишларни амалга ошираётган инсон ҳуқуқлари ҳимоячиларига қарши йўналтирилган ҳаракатларни олдини олиш борасида барча зарур чораларни кўриши, бундай ҳолатлар юзага келган тақдирда зудлик билан жавоб бериши ва суистеъмол қилиш ҳолатларига йўл қўймаслиги лозим.\n“Жаҳон Банкининг миссияси қашшоқликка қарши кураш ҳисобланади, бироқ Ўзбекистонда қашшоқ яшовчилардан ҳаммадан кўра кўпроқ мажбурий ва болалар меҳнатида фойдаланилади,” дейди Халқаро инсон ҳуқуқлари ташкилоти бизнес ва инсон ҳуқуқлари катта тадқиқотчиси, ҳисобот ҳам-муаллифларидан бири Жессика Эванс. “Жаҳон Банки мамлакатнинг мажбурий меҳнат тизимини мустаҳкамловчи лойиҳаларни молиялашни тўхтатиши лозим, унинг ўрнига камбағал одамларнинг ижтимоий ва иқтисодий эҳтиёжларини яхшиловчи ташаббусларни қўллаб-қувватлаши керак.”\n“Биз пахта теришга қарши чиқолмаймиз. Ўзбекистондаги Жаҳон Банки гуруҳи инвестицияларига алоқадор мажбурий ва болалар меҳнати.”\nҲисоботдан танланган иқтибослар\n“Пахта! Сен далага чиқиб, пахта териб, нормани бажаришинг шарт. Тушундингми!?.... Бу сиёсат ҳаммага тегишли! Агар ҳатто битта одам чиқмай қолса ҳам сенга ёмон бўлади! Мен сенларнинг ташкилотларингни ёпаман! Ҳаммаси, ҳокимиятми, солиқ ташкилотими, банк бўладими ёки бошқа ташкилотми, ҳаммаси ёпилади.… [Мажлис иштирокчиларидан бирига қараб:] Бу нимаси? Сиз бор-йўғи 1,286 кило топширибсиз? Нимага бундай бўлди? Мен каллангни узиб ташлайман!”\nҳоким, Ўктам Қурбонов, пахта мажлиси, Хазорасп тумани, Хоразм вилояти, 2015 йил 29 Сентябрь.\n“Мен мактабда ишлайман. Ўқитувчиларнинг ўзларига қолсаку, ҳеч ким пахта даласида ишлашни ҳоҳламайди. Ҳамширалар ҳам аёл [уларнинг оилаларида ҳам катта юмушлари бор]. Улар ҳам ўз ихтиёрлари билан боришмайди, уларни мажбурлашади … Мен ишлайдиган мактабнинг 50 ўқитувчисидан 3 ёки 4 киши ўз ҳоҳиши билан боради. Бошқалар боришни исташмайди. Борадига 3 ёки 4 киши дарс беришдан чарчаганлардан, улар учун дарс беришдан кўра пахта териш яхшироқ. Агар улар яхши теримчи бўлишса, кунига 100 килодан ортиқ тера олсалар, ҳукуматдан қўшимча “совға” олишади. Бироқ менга ўхшаган ўқитувчилар нормани бажаролмайди ва пахта теришдан пул ишлай олишмайди. Халқаро меҳнат ташкилотининг [теримчиларнинг кичик бир қисмигина ўзлари ҳоҳламай пахта теришади, деган] хулосаси кўринишидан тўғридир, чунки одамлар ҳақиқатни айтишдан қўрқишади, аммо бу ҳақиқатни ошкор қилишга тўсиқ бўла олмайди.”\nМактаб ўқитувчиси, 2017 йил\n“Эҳтимол ўқувчилардан 10таси рози бўлар пахта теришга, бошқалари ҳоҳлашмайди ва биз уларнинг кетидан югуриб юришимизга тўғри келади.”\nМактаб ходими, 2017 йил\n“Агар менда танлаш имкони бўлганда албатта бормас эдим [пахта теришга]. Ҳамкасбларимдан ҳам бирортаси бормаган бўларди. Бу мажбурий, ҳамма мажбур …. Биз фарзандларини пахта теримига ҳисса қўшишларидан бош тортган ота-оналарга пўписа қилиб, уларни қўрқитамиз. Биз уларни фарзандларингиз дипломларини олишолмайди, деб қўрқитамиз …. 2016 йили коллеж ўқитувчилари орасида ҳомиладорлар бор эди. Қудратли танишлари бўлганлар пахта теришга ҳам, унинг учун пул тўлашга ҳам мажбур қилинмади. Қолганлари эса ишлашга мажбур қилинди.”\nКоллеж ўқитувчиси, 2017 йил\n“Давлат сенга маош тўлаяпти, шунинг учун пахта терасан ёки ўз лавозимингдан кетасан. Ҳозир иш йўқ … демак сен қаршилик қилолмайсан, сен [пахта теришга] мажбурсан …. Қайси бир ахмоқ иссиққина ишхонасида ўтирмасдан ўз ихтиёри билан совуқ кунда кир пахта даласига ишлашга боради? [Пахта териш] мажбурийлигини тушуниш учун гений бўлиш шарт эмас …\nАндижонлик собиқ маҳалла фаоли, 2015 йил, 20 Ноябрь\n“Ҳурматли магистрлар! Пахта теримида иштирок этишингиз масаласини бир соат ичида хал қилишингиз шарт. Бугун биз маълумот тўплаяпмиз ва сиз ўқишдан ҳайдалиб кетиш ҳавфи остидасиз. Бу масалани зудлик билан хал қилинг.”\nУниверситет маъмурияти томонидан талабаларга юборилган СМС хабар, 6 Октябрь, 2016 йил.\n“Икки ой далада ёввойи ўтларни юлиш, кейин яна икки ой пахта терими: шу туфайли ўқувчилар тўлиқ таҳсил олишмайди. Ўқитувчилар икки ёки уч синфни бирлаштириб дарс ўтишга мажбур бўлишади. Масалан, ўқитувчи битта синфга ёзма иш беради ва бошқасига боради. Ўзлари холи қолишгач ўқувчилар шовқин кўтаришади. Улар хали болаку, ўзлари ўрганишолмайдилар.\nМактаб ўқитувчиси, Қорақалпоғистоннинг Беруний тумани, 2016 йил Сентябрь.\n“Одмаларни мажбуран ишлатиш мумкин эмаслигини биламан, аммо мен бизга келиб тушган шикоятлар сонини айтмайман. Фойдаси йўқ. Бу ёзувлар Халқаро меҳнат ташкилотига наф беради деган умидда қўйилган. Бу қўнғироқларнинг натижаси ўқитувчи ёки тиббий ходимнинг ишдан бўшатилиши билан тугайди.”\nМактаб директори. Маҳаллий ҳокимият унга агар ўз ходимларингни пахта теримига олиб чиқолмасанг жазоланасан, деган. Фарғона вилояти, 29 Сентябрь, 2016 йил.\n“[Таълим вазирлигидан] туман таълим бўлимига қўнғироқ қилишиб, мени масаламни ‘тинчлик билан’ хал қилишни сўрашди…. Шундан кейин мактаб директори менинг кетимга тушди.У менга қўлидан нима келса ҳаммасини кўрсатишини айтиб пўписа қилди.’”\nТаълим вазирлигига ўқитувчиларни пахта теримига мажбуран жалб қилинмасликларини сўраб мурожаат қилган мактаб ўқитувчиси, Гулистон, Сирдарё вилояти, 29 Сентябрь, 2016 йил.\n“Кредитларини тўлай олмаган, қарзи бор фермерларни уйларига боринглар, уларнинг машинасини, мол-қўйларини тортиб олинг, агар булар бўлмаса, уйининг томидаги шиферини қўпориб олинг!”\nЎша вақтдаги бош вазир Шавкат Мирзиёев маҳаллий ҳокимият ва фермерлар билан видео орқали бўлган мажлисда айтган, мажлисда иштирок этган фермер Озодлик Радиосига гапириб берган, 12 Октябрь, 2015 йил\nҚèðғèçèñòîí: Ñè¸ñèé áîøïàíà ñ¢ðàãàí ¡çáåê Қî÷қèíëàðè Îðқàãà Қàéòàðèëãàí\n¡çáåêèñòîí: ßíãè Ҳèñîáîò Îììàâèé Қèðғèí Òàôñèëîòëàðèíè Ҳóææàòëàøòèðàäè\nҚирғизистон: Ўзбек Қочқинларни Оркага Кайтарманг\n¡çáåêèñòîí: Ҳóêóìàò Àíäèæîííè èõîòàëàá қ¢éãàí\nJune 26, 2017 Photograph


“Муқобили йўқ ускуналар”. USAID Ўзбекистон соғлиқни сақлаш вазирлигига 30 та GeneXpert ҳадя қилди - www.ziyouz.uz\nБош саҳифа Янгиликлар“Муқобили йўқ ускуналар”. USAID Ўзбекистон соғлиқни сақлаш вазирлигига 30 та GeneXpert ҳадя қилди\n“Муқобили йўқ ускуналар”. USAID Ўзбекистон соғлиқни сақлаш вазирлигига 30 та GeneXpert ҳадя қилди\nЧоп этилган 16.12.2021 16.12.2021 МуаллифС.Салим\nАҚШ Халқаро тараққиёт агентлиги (USAID) Ўзбекистон халқига сил касаллигини текширувчи 30 та ускуна совға қилди. Бу ҳақда АҚШ элчихонаси матбуот хизмати хабар берди.\n16 декабрь куни Республика ихтисослаштирилган фтизиатрия ва пульмонология илмий-амалий тиббиёт марказида бўлиб ўтган тантанали маросимда USAIDнинг Ўзбекистондаги миссияси директори Микаела Мередит қиймати 381 минг долларли ускуналарни Соғлиқни сақлаш вазири ўринбосари Улуғбек Собировга тантанали равишда топширди.\n“Бугунги тадбир – USAID ва Ўзбекистон ўртасидаги минтақада соғлиқни сақлаш хизматларини яхшилаш бўйича давомий ҳамкорликнинг тимсолидир. Биз Ўзбекистон ҳукумати туберкулёз касаллигини 2050 йилгача йўқ қилиш мажбуриятини ўз зиммасига олганини олқишлаймиз, бу қадам ҳукуматнинг 2021-2026 йилларга мўлжалланган туберкулёз касаллигига қарши янги Миллий cтратегиясида кўрсатилган бўлиб, 2025 йилгача туберкулёз билан касалланиш даражасини 50 фоизга ва касаллик туфайли ўлим сонини 75 фоизга камайтиришдир. Биргаликда биз Ўзбекистон фуқароларининг саломатлиги ва фаровонлигини оширишга эришамиз”, – деди Микаела Мередит тадбирдаги нутқида.\nҚайд этилишича, Соғлиқни сақлаш вазирлиги, USAID ва халқаро ҳамкорларнинг биргаликдаги саъй-ҳаракатлари туфайли Ўзбекистонда сил касаллиги ва улар билан боғлиқ ўлим ҳолатларини камайтириш борасида катта ютуқларга эришилди. Бироқ кўп дори-дармонларга турғун сил шакллари мамлакатда муҳим муаммо бўлиб қолмоқда. USAID Ўзбекистон ва Марказий Осиёда сил касаллиги юкини камайтириш учун дори-дармонларга турғун хасталик шаклларини аниқлаш ва даволашни яхшилаш бўйича маҳаллий ва минтақавий салоҳиятни оширишга бел боғлаган.\nUSAID томонидан тақдим этилган GeneXpert ускунаси инновацион технологияси, молекуляр тестларни мисли кўрилмаган тезлик ва фойдаланишда енгиллиги билан ҳамма учун қулай саналади. Муқобили мавжуд бўлмаган, фойдаланиш учун қулай ускуналар бирламчи тиббиёт тизими ишини сезиларли даражада осонлаштиради ва шу билан бирга соҳа мутахассисларига силнинг молекуляр-генетик диагностикасини тез суръатда ва аниқлик билан ўтказишга имкон беради. GeneXpert диагностика усулида хасталикни даволашда кўп ишлатиладиган антибиотикларда бири – рифампицинга туберкулёз микобактериясининг турғунлиги аниқланади. Бу шифокорларга маълум беморни даволаш учун ҳақиқатан ҳам самарали дори воситасини танлаш имконини беради.\nБугунги ҳадя чекка-чеккаларда жойлашган туман лабораторияларига туберкулёзга чалинган беморлар билан ишлаш бўйича хизматларини ошириш ва аҳолининг касалликка қарши замонавий, тезкор молекуляр тестлардан фойдаланиш имкониятларини сезиларли даражада кенгайтириш имконини беради. Туман лабораторияларда ушбу янги GeneXpert аппаратлари билан жиҳозлаш орқали туберкулёзни тезроқ аниқлаш имкониятига йул очиб беради.\n25 йилдан ортиқ вақт давомида USAID туберкулёзга қарши курашда Ўзбекистон ҳукуматининг фахрли ҳамкори бўлиб келмоқда.\nЭслатиб ўтамиз, АҚШ Халқаро тараққиёт агентлиги 2019 йил июль ойида ҳам Ўзбекистон тиббиёт муассасаларига силга қарши кураш дастури доирасида 730 минг долларлик янги лаборатория дастгоҳлари ва видео ускуналар тақдим этган эди.\nЖорий йил март ойида эса АҚШнинг Ўзбекистондаги элчихонаси миссияси бошлиғи ўринбосари Алан Мельцер АҚШ силга қарши курашда Ўзбекистон ҳукумати билан доимий ҳамкорлик қилиб келаётгани, кўп йиллик шерикликдаги саъй-ҳаракатлар натижасида сил касаллиги таъсирини юмшатиш ва ўзбекистонлик оилаларнинг фаровонлигини оширишга муваффақ бўлингани ҳақида гапирган эди.\nЎзбекистонда ЖССТ тавсия етган cилга барҳам бериш стратегияси асосида тизимли иш олиб борилмоқда. Мамлакат соғлиқни сақлаш вазирлиги, АҚШ ҳукумати ва халқаро ҳамкорларнинг биргаликдаги саъй-ҳаракати туфайли юртимизда силга қарши курашда ижобий натижаларга эришилди. ЖССТ эътирофига кўра, Ўзбекистон силга қарши олиб борилаётган тадбирларнинг натижалари бўйича Европа ҳудудига кирувчи 53 мамлакат орасида 2-ўринда кўтарилди.\n← Аввалги Аввалги Ҳамид Ҳабибуллаев. Йилномалар тарихидан (1989)\nКейинги → Кейинги: Тошкентда Халқаро араб тили куни: тараққиёт сири – маърифатда


23 ёшгача бўлган футболчилар ўртасида Осиё чемпионати\n«С» гуруҳи, 1-тур, 13 январь, соат 21:30\nДостон Ҳамдамов (1)\nТемур Ҳакимов (79)\nАмжад Атвон (37)\nМаҳди Комил (42)\nҲумам Тариқ (83)\n1.Фаҳад Толиб Раҳим\n3.Ҳамза Аднан Лафлуф\n4.Мустафо Нозим аш-Шаббоний.\n5.Али Файз Отия\n8.Муҳаннад Абдурраҳим Каррор\n9.Маҳди Комил Шилтоғ\n10.Али Ҳусни Файсал\n11.Ҳамам Ториқ Фараж\n15.Сафо Жаббор Фарҳон\n19.Амжад Атвон Козим\n21.Али Қосим Ҳамид\n2.Сауд Нотиқ Нажий\n6.Соиф Салмон Ҳошим\n7.Амжад Волид Ҳуссайн\n12.Мустафо Саъдун Ҳантуш\n13.Башар Расон Бунён\n14.Мозин Файёз Ажийл\n16.Муҳаммад Маън Маҳмуд\n17.Аъло Али Мҳавий\n20.Каррор Иброҳим Шокир\n22.Босим Али Ҳассун\n23.Аҳмад Муҳаммад Ҳуссайн\n90+6' Ўйин якунланди! ХАЙР, РИО-2016!\n90+5' Яхши қарши ҳужумда имконият бўлганди. Фойдалана олмадик\n90+2' Эҳҳҳҳҳ, аҳмоқ ҳакам! Чап қанотдан жарима зарбасини тепди. Ҳимоячи ва джарвозабон ўзаро тўқнашиб кетишди ва арбитр ўйинни тўхтатди!!!\n90' Иккинчи бўлимга 5 дақиқа қўшилди.\n89' Сўнгги штурмни уюштиряпмиз. Ироқ жон-жаҳди билан ҳимояланяпти\n87' Ироқда ўзгариш: Маҳди Комил ўрнига Суад Нотиқ тушди.\n85' Вууууҳ! Шомуродов чап қанотдан жарима майдончасига кирди ва жуда ҳам ўткир бурчак остида зарба берди. Тўп дарвозабоннинг бошига тегиб, тўсинга тегиб, майдонга қайтди!!!!\n83' ГООЛ! Ия???? 1000 фоиз офсайдда турган Ҳумам Тариқ тўпни эгаллади, унга ҳеч ким қаршилик кўрматиди ва дарвозани ишғол қилди!\nГООООООЛ! Темур Ҳакимов, 2:2! Машарипов чап қанотда бир ҳимоячини алдади ва дарвозабон майдончаси ташқарисига ҳаводан узатма берди. Сергеев бош билан тўпга ета олмади. "Оқ-тепа" футболчиси эса бош билан дарвозани ишғол қилди!\n77' Ўзбекистонда сўнгги ўзгариш: Достон Ҳамдамов ўрнига Темур Ҳакимов тушди.\n76' Ироқда ўзгариш: Али Ҳусний ўрнига Мозин Фаёз туширилди.\n75' Ўзбекистонда ўзгариш: Сардор Раҳмонов ўрнига Икром Алибоев туширилди\n74' Бурчак тўпидан наф чиқара олмадик. Ироқ футболчиси эса зарба йўллашга муваффақ бўлди. Дарвозабонимиз зарбани қайтарди\n72' Ҳимоямизда палапартишликлар...\n70' Ироқнинг хавфли қарши ҳужумини бир амаллаб бартараф этдик. Али Ҳуснийнинг зарбасини Раҳмонов қайтарди\n68' Вакилларимизнинг иккинчи бўлимдаги хавфлироқ ҳужуми. Ҳамдамов жарима майдончасига кирди ва орқароқда очилган Машариповга пас берди. Жалолиддин эса жуда ноаниқ узатма берди\n66' Вууууҳ! Шукуров 28 метрлардан белгиланган жарима зарбасини тепди. Дарвозабош мушти билан қайтарди. Қайтган тўпни Козак яна дарвозага тепди. Фаҳад иккинчи уринишда тўпни эгаллаб олди\n65' Ироқда ўзгариш: Муҳаннад Абдурраҳим ўрнига Айман Ҳуссайн тушди\n63' Машариповнинг жарима майдончаси томон узатмаси ҳимоячилардан ўтмади\n59' Ироқ жарима зарбасини ўйинга киритди. Абдужалилов мушти билан тўпни уриб юборди\n58' Иккинчи бўлимнинг тўртдан бир қисми ортда қолди, аммо ташаббусни қўлга кирита олмаяпмиз, яхши ҳужум ташкил қила олмаяпмиз\n55' Али Ҳусний жарима майдончаси чап бурчагидан зарба йўллади. Хавфли, аммо ноаниқ\n53' Шукуров майдон марказига яқин жойдан жарима тўпини жарима майдончасига етказди. Тўп учун курашда Раҳмонов фол ишлатди\n49' Ҳумам Тариқ юқоридан узатма берди. Муҳаннад Абдурраҳим тўп учун интилгандек бўлиб йиқилди. Ҳеч нарса йўқ бу ерда.\n48' Машарипов чап қанотдан жарима майдончасига кирди ва бир ҳимоячини чалғитиб зарба берди. Зарба кучли чиқмади ва тўпни Фаҳад эгаллади.\n47' Отабек Шукуров 25 метрлардан зарба йўллади. Тўпни Ироқ посбони эгаллаб олди.\n46' Ўзбекистонда ўзгариш: Жамшид Искандеров ўрнига Жалолиддин Машарипов тушди.\n' Футболчилар майдонга чиқиб келишмоқда. Иккинчи бўлим бошланиш арафасида. Футболчиларимиз Яратган мададкор бўлсин!\n45+1' Ҳакам биринчи бўлимга 1 дақиқа қўшганди ва у якунига етди. Ҳозирча Ўзбекистон - Ироқ - 1:2\n44' Бурчакдан етказилган узатмага Мирабдуллаев бош билан зарба берди. Тўп устун ёнидан ўтиб кетди\n42' ГООЛ! Маҳди Комил, 1:2! Ироқликлар бурчак тўпини орқароққа етказишди. Юқоридан 11 метрли нуқта устига етказилган тўпни Мустафо Нозим қайтарди ва Маҳди Комил дарвозани ишғол қилди!\n37' ГООЛ! Амжад Атвон, 1:1! Терма жамоамизх жарима зарбасини ўйинга киритди ва рақиб тўпни эгаллаб, тезкор қарши ҳужумга ўтиб кетди. Али Ҳусни чап қанотдан жарима майдончасига кирди ва орқароққа узатма берди. Амжаднинг зарбаси рекошет ҳолатида тўсин остига кириб кетди. Стандарт пайтида Раҳмонов ва Мирабдуллаев рақиб жарима майдончасига боришганди. Шартмиди шу?!\n35' Ҳозирча ҳисобга қараб қарши ҳужумда ўйнаяпмиз. Қарши ҳужумда имкониятлар бўлади бизда.\n33' Ироқлик футболчи офсайдда қолди\n28' Сардор Раҳмонов сариқ карточка олди\n27' Жарима майдончамиз ичида Муҳаннад Жавлон билан яккама-якка кураш олиб борди ва ҳакам бизнинг фойдамизга фол қайд этди\n24' Эҳҳҳҳҳҳ, Искандароооов! Шомуродов ўнг томондан ералитб узатма берди ва тўп жарима майдончаси ичида ёлғиз турган Жамшидга борди. Искандаров тўпни тўхтатмасдан зарба беришга қарор қилди, аммо зарба ноаниқ бўлди. Тўпни тўхтатиб олса ҳам бўларди!\n23' Ироқ ҳужумларни асосан қанотлардан ташкил қилмоқда. Муодфаачиларимиз бехато ҳаракат қилишмоқда\n21' Майдон марказидан етказилган жарима тўпини дарвозабон майдон ташқарисига чиқариб юборди. Термамиз икки марта бурчак тўпини ўйинга киритди. Иккинчиси анча хавфли бўлди. Шукуров 12 метрлардан зарбаси йўлига ҳимоячи ғов бўлди\n19' Элдор Шомуродов олис масофадан ноаниқ зарба йўллади\n18' Вууууҳ! Али Ҳусни жарима майдончаси ташқарисидан зарба йўллади. Ҳимоячимизга теккан тўп учун Абдужалилов олдинга чиқди ва уни эгаллаб олди\n16' Майдоннинг ҳар бир қаричи учун кескин кураш кечмоқда\n13' Ўнг қанотдан етказилагн узатмани ироқлик ҳужумчи жарима майдончамиз ичида кўкраги билан қайтарди ва шеригига узатма берди. Али Ҳусни зарба берди. Ноаниқ\n11' Вакилларимиз майдон марказида прессинг орқали рақибдан тўпни олиб қўйишди ва Шукуров 45 метрлардан зарба беришга қарор қилди. Муваффақиятсиз\n10' Соҳибов юқоридан жарима майдончасига узатма берди. Тўп ҳеч кимга тегмай, майдонни тарк этди\n8' Чап қанотдаги қоибазуарлик туфайли Ироқ жарима тўпини ўйинга киритди. Тўп Маҳди Комилнинг бошидан майдонни тарк этди\n7' Яхши вазият! Футболчимиз майдон марказида рақибдан тўпни олиб қўйди ва олдинга юриб, Шомуродовни жарима майдончаси ичига бошлади. "Бунёдкор" футболчиси орқароққа узатма берди, аммо ҳимоячи тўпни эгаллаб олди\n5' Ироқлик футболчи иккинчи марта офсайдда қолди\n3' Вууууҳ! Ироқ бурчак тўйини ўйинга киритди ва вакилларимиз уни қайтаришди. Тўп яна юқоридан жарима майдончамизга етказилди. Абдумавлон тўпни қўли билан уриб юборди, аммо тўп ироқлик футболчига келиб тушди. У юқорида "парашют" услубида зарба берди. Тўпни Сардор Раҳмонов бош билан қайтарди! Баракалла!\n1' ГОООООЛ! Ўйин бошланди ва 15-сонияда ҳисобни очдик! Рақиб ҳимоячиларининг хатосидан сўнг Достон Ҳамдамов дларвозани ишғол қилди!!!\n' Бугун бизни дуранг қаноатлантирмайди. Боиси, сўнгги турда биз Яманни мағлуб этганимиз билан Жанубий Корея-Ироқ ўйинида қандай натижа қайд этилишини билмаймиз. Ироқ бугун дуранг ўйнаса, сўнгги турда уларни дуранг ҳам қониқтиради. Аммо ироқликлар бош мураббийи ўйиндан олдин берган интервьюсида Ўзбекистонга қарши фақат ғалаба учун майдон тушишини таъкидлаган. Демак, бугун биз очиқ ўйин гувоҳига айланамиз!\n' Бабаян жамоаси рақибга нисбатан прессингни яхши қўллаяпти. Натижада рақибнинг хато қилиш имконияти кўпаяди. Энг муҳими ўзимиз бехато ўйнашимиз керак\n' "С" гуруҳидан ўрин олган 2-тур доирасидаги биринчи ўйин якунланди. Жанубий Корея Яманни "ёмон" қилди — 5:0. Корейслар чорак финалга чиқиш учун ўз имкониятларини яна яхшилаб олишди. Катта эҳтимол билан 2-йўлланмаси эгаси Ўзбекистон-Ироқ ўйинида аниқланади\n' Бугунги ўйинга бошланғич таркибни танлашда Самвел Бабаян биринчи учрашувга нисбатан иккита ўзгариш қилди. Корея билан ўйинда қизил карточка олган Болтабоев ўрнига Сардор Раҳмонов тушади. Шунингдек, аввалги баҳсда марказий ҳимояда ўйнаб, кўпчиликнинг танқидига учраган Максимилиан Фомин ўрнини "Металлург" футболчиси Жавлон Мирабдуллаев эгаллайди. Умид қиламиз, мазкур ўзгаришлар туфайли терма жамоамиз ҳимоясида муаммо юзага келмайди\n' Ўзбекистон олимпия терма жамоаси Рио-2016 йўлида бугун Ироққа қарши майдонга чиқади. Барчамиз бугунги ўйиндан ғалаба кутяпмиз. Бунга шубҳа йўқ\n' Ассалому алайкум, қадрли футбол мухлислари, терма жамоамизга ишқибозлик қилаётган ватандошлар!\n0' Учрашув бошланишига саноқли дақиқалар қолди.


2015 йилда қайд этилган дунё рекордлари / Ўзбекистон янгиликлари, энг сўнгги хабарлар\nЖАМИЯТ 0 Шархлар 7222 кўрилди\n2015 йилда қайд этилган дунё рекордлари\nИнсоният тарихида биринчи марта япониялик 100 ёшли сузувчи Мико Нагаока 1,5 км.лик масофани сузиб ўтди. Мамлакатда 100 – 104 ёшлилар ўртасида ўтказилган сузиш мусобақасида Мико Нагаока 1 соату 16 дақиқа натижани қайд этиб, дунё рекордини ўрнатди.\nШаолинлик роҳиб Ши Лилианг кўп сонли томошабинлар гувоҳлигида сув устида югуриш бўйича рекорд ўрнатди. Гап шундаки, роҳиб сув устига ингичка фанерлар ёрдамида ҳосил қилинган 125 метрлик йўлакча устидан югуриб ўтди ва ўзининг олдинги натижаларини янгилади. Бу кунг-фу машқларидан бири ҳисобланиб, "сув узра парвоз" деб номланади.\nФин сайёҳи Ристо Пииспа гидроциклда Хельсинки қирғоқларидан Африканинг Сеут қирғоқларигача бўлган масофани кечиб ўтди. У 40 кунда 3000 денгиз мили масофасини босиб ўтиб, "Гиннеснинг рекордлар китоби"га кирди. Аслида Ристо Пииспанинг рекорд қайд этишига ўғли билан тортишиб қолгани сабаб бўлган, чунки ўғли бундай саёҳатни амалга ошириш мумкинлигига ишонмаганди.\nИкки дўст, россиялик Леонид Тюхтяев ва америкалик Трой Брэдли, Тинч океани бўйлаб ҳаво шарида қўнимсиз парвозни амалга оширдилар. Япониянинг Сага шаҳрида старт олган саёҳат 31 январь куни Мексиканинг Ла-Поза-Гранде шаҳрида якунланди ва 10 696 км ортда қолди. Улар деярли — 6 кун, 16 соат ва 37 дақиқа давомида ҳавода бўлишди. Шу тариқа "икки бургут" дуэти узоқ муддат ва узоқ масофада ҳавода бўлиш бўйича бирданига икки рекордни қайд этишди.\nБундан 30 йил илгари икки америкалик Бен Абруццо ва Ларри Ньюман томонидан шундай рекорд ўрнатилган эди. Улар 5 кун, 17 соату 5 дақиқа давомида қўнимсиз 8383 км масофани босиб ўтишган эди.\nЁз фаслининг ўрталарида Рус география жамиятининг сувости илмий – тадқиқот отряди аъзолари Баренц денгизининг 111 м чуқурлигига қадар шўнғишди. Одатда сувости экспидицияси аъзолари 30 м чуқурликкача шўнғий оладилар. Мазкур экспедиция "Россиянинг 13 денгизи" лойиҳасининг биринчи босқичи саналиб, лойиҳа доирасида мамлакатнинг сувостида нафас олишга ёрдам берадиган ускуналари ҳам синовдан ўтказилди.\nШвейцариялик альпинист Андреас Штайндль Альп тоғи чўққиларини забт этиш бўйича рекорд ўрнатди. 26 ёшли рекордчи бир кунда 4000 м дан юқори бўлган бешта тоғ чўққисини 7 соат 45 дақиқа ва 44 секундда айланиб чиқишни уддалади.\nЯна бир рекорд "ўргимчак-одам" номи билан машҳур француз Ален Робер томонидан қайд этилди. Ален Робер апрель ойида Дубайдаги баландлиги 307 метрга тенг бўлган "Кайан" биносини ҳеч қандай ҳимоя воситаларисиз забт этди. 75 қаватли бинога у 65 дақиқа ичида кўтарила олди. Бинонинг ўзига хослиги шундаки, у пастдан юқорига 90°га айланиб туради. Дунёдаги энг баланд бурама бинони забт этган Робернинг номи "Гиннеснинг рекордлар китоби"дан жой олди.\nНорвегиялик уч сайёҳ АҚШ нинг 22 штатини уч кун ичида айланиб чиқишни уддалашди. Бунинг учун улар автомобиль, такси, поезд ва самолётда саёҳат қилишларига тўғри келди. Мазкур натижага уларнинг кўп йиллик тажрибаси ёрдам берди: улардан бири Гуннар Гарфурс, шу вақтга қадар дунёнинг 198 мамлакатида бўлган. Унинг номи аллақачон рекордлар Қитобида қайд қилинган. Иккинчи ҳамроҳ Тай-Янг Пак, 152 давлатни айланиб чиққан. Учинчиси Эйстейн Дьюпвик, транспорт бошқариш бўйича катта тажриба эгаси. У транспорт ташкилотларидан бирида назоратчи бўлиб ишлайди.\nКуз фаслида АҚШ да оммавий парашютдан сакраш акцияси ташкил этилди. Унда 202 иштирокчи қатнашди. Осмонда улар бир-бирларини қўлларидан тутган ҳолда турли шаклларни ҳосил қилишди. Аввалги рекорд 122 парашютчи иштирокида қайд этилган эди.\nОктябрь ойида Калифорнияда 12 мамлакатнинг 61 нафар фуқаролари осмонда ромб шаклини ҳосил қилишганди. Халқаро аэронавтика федерацияси ҳакамлари томонидан уларнинг рекорди қайд этилган эди.\nШунингдек, Мисрнинг Хургада курортида 600 нафардан ортиқ иштирокчи оммавий равишда сувга шўнғиди. Сувга сакраш акцияси рекорд эмас, аслида экологик муаммоларни ҳал қилиш ечимларидан бири сифатида амалга оширилди: улар денгиз остини чиқиндилардан тозалашлари керак эди. Июнь ойи бошида ўтказилган мазкур акция рекорд сифатида "Гиннеснинг рекордлар китоби"дан жой олди.\nМанба: "Моя планета" нашри


Россияда миграция соҳасини катта ўзгаришлар кутмоқда – ФМХ раҳбари - 09.10.2020, Sputnik Ўзбекистон\nРоссияда миграция соҳасини катта ўзгаришлар кутмоқда – ФМХ раҳбари\nЯқин келажакда Россияда хорижий фуқароларни ишга қабул қилиш тартиби мутлақ ўзгариши мумкин, деди ФМХ раҳбари Казакова. 09.10.2020, Sputnik Ўзбекистон\n12:33 09.10.2020 (янгиланди: 12:52 09.10.2020)\nЯқин келажакда Россияда хорижий фуқароларни ишга қабул қилиш тартиби мутлақ ўзгариши мумкин, деди ФМХ раҳбари Казакова.\nТОШКЕНТ, 9 окт – Sputnik. Россияда меҳнат миграцияси соҳасида бир қатор ўзгаришлар ва инновациялар кутилмоқда. Бу ҳақда ИИВ Миграция Бош бошқармаси бошлиғи генерал-лейтенант Валентина Казакова Sputnik билан бўлган интервьюда сўзлаб берди.\n1. Яқинда хорижий фуқароларга ўз уйларига бошқа хорижий фуқароларни рўйхатга қўйишга рухсат берилди. Бу қонун бузилишининг олдини олиши мумкин.\n3 Июн 2020, 15:32\n2. Хорижий фуқаролар ГосУслуги портали орқали давлат хизматларидан фойланишлари мумкин. Портал орқали хорижий фуқаролар миграция ҳисобидан ўтишлари ёки турар жойида рўйхатдан ўтишлари мумкин. (9:50) Бу соҳа қанчалик шаффоф бўлса, шунча яхши.\n3. Хорижий фуқаролар меҳнат фаолиятини амалга ошириш учун янги концепция ишлаб чиқилди. Ҳозирги кунда бу соҳада турли хил 30та рухсат берувчи ҳужжатлар расмийлаштириш талаб қилинади. Бу ҳамма учун мураккаб. Янги концепцияга кўра, Давлат хизматлари порталида иш берувчилар ва ишчилар реестрлари яратилади.\nИш берувчилар - у ерда рўйхатдан ўтиб, ўзларида қандай бўш иш ўринлари борлигини кўрсатишади.\nИшчилар реестрида – эса хорижий фуқаролар рўйхатдан ўтиб, ўз ҳунар ва кўникмаларини кўрсатишади.\nУшбу хизматларнинг барчаси ГосУслуги портали орқали йўлга қўйилиши мумкин. Мигрантлар Россияга киришидан олдин қайси иш берувчига бораётганини билиб келади. Бу эса рухсат берувчи ҳужжатлар олиш тартибини қисқартиради.\nРоссияда хорижий ишчилар сони 2021 йилга қадар қисқартирилади – қонун лойиҳаси\nАлбатта, бундай ёндашув Россия фуқароларининг меҳнат ҳуқуқлари бузилишига йўл қўймаган ҳолда амалга оширилади. Ҳудудларда фуқаролар иш ўринларини хорижий ишчилар эгаллашига йўл қўйилмайди.\nЯқинда эълон қилинган янги қонунга мувофиқ, Россияда ҳар бир ҳудуд вазиятга қараб ҳудудда вақтинчалик яшаши мумкин бўлган хорижий фуқаролар квотаси миқдорини белгилаш ҳуқуқига эга бўлади.\nЭслатиб ўтамиз, айни дамда Ўзбекистон фуқаролари Россияга фақат ижроия ҳукуматнинг Федерал органи таклифномасига биноан кириб келишлари мумкин.\nРоссия ФМХ раҳбари Валентина Казакова билан бўлган интервьюнинг тўлиқ видеосини қуйида томоша қилиш мумкин.\n© SputnikГражданство, патенты, пандемия: новшества в миграционном законодательстве РФ\nГражданство, патенты, пандемия: новшества в миграционном законодательстве РФ


Қостанай вилоятида 219 кўп фарзандли оила уй-жой билан таъминланади\n3 Июнь 10:20\nQOSTANAI. Kazinform – Қостанай вилоятида 219 кўп фарзандли оилага уй-жой калити берилади. Бу ҳақда Қостанай вилояти қурилиш, архитектура ва шаҳарсозлик бошқармаси маълум қилди, деб хабар беради «Kazinform».\nВилоятда уй-жой қурилишига алоҳида эътибор берилади. Кам таъминланган оилаларни молиялаштириш ва уй-жой билан таъминлашга қаратилган махсус лойиҳалар қабул қилинди. Масалан, шу йилда Қостанайда ижтимоий ҳимояга муҳтож гуруҳлар учун 7 та ижара уйи қурилиши учун 2 млрд. танга ажратилди. Амангелди, Денисов, Житиқара, Мендиқара ва Науризим туманларига яна 1,2 млрд танга ажратилди. Беш туманда 5 хонадонли уйлар реконструкция қилинади. Уларнинг барчаси кўп фанзандли оилалар учун мўлжалланган.\n«Кўп фарзандли ойлани уй-жой билан таъминлаш учун 108 квартира сотиб олинди. Бунинг учун 900 миллион танга ажратилди. Ушбу маблағнинг 840 миллион тангаси Қостанайга шаҳрига тегишли. «Нурли жер» ва «Бақытты отбасы» дастурлари бўйича кам таъминланган оилалар кредит уйларида яшашлари мумкин. 1,5 миллиард танга қийматидаги 219 та ариза қабул қилинди. Барча аризалар маъқулланди», деди Берик Танжариков, Қостанай вилояти қурилиш, архитектура ва шаҳарсозлик бошқармаси бошлиғи.\nБугунги кунга қадар 36 нафар катта ва ногирон болали 28 оилага квартира калитлари топширилди.\n#Ҳудудларни ривожлантириш #Жамият\n1 Ўзбекистонда фуқаролик олиш енгиллаштирилди\n2 Қасим-Жомарт Тоқаев «ЛУКОЙЛ» нефть компанияси президентини қабул қилди\n3 Қозоғистон «Шаффоф иқтисодиёт»га ўтади - Миллий лойиҳани Президент қўллаб-қувватлади\n4 Нурсултон Назарбоев «Самруқ-Қазна» раҳбари ҳамда «Лукойл» президентини қабул қилди\n5 Нур-Султанда коронавирус яна авжига чиқмоқда


...да чоп этилган 8:40 25 август 20218:40 25 август 2021\nАфғонистон яна бир хавф остида, афғон байроғи қайта кўтарилди ва Толибон янги Бош банкирини тайинлади - янгиликлар\nМиллионлаб афғон очарчиликка юз тутиши мумкин. Толиблар қудратда экан, Токиода Афғонистон давлат байроғи кўтарилди. Толибон муҳим лавозимларга ўз кадрларини тайинлашга киришди.\n...да чоп этилган 9:44 26 апрел 20219:44 26 апрел 2021\nЎзбекистон: Банкдаги қалбаки пуллар, ўзини осган маҳкум ва шаръий никоҳ сабаб жазоланган отахон — янгиликлар\n81 минг қалбаки евро. Мактаблар ёпилади. Ҳар бир маҳаллага 2 миллиард сўм. Қамоқдаги суиқасд ва никоҳ учун жазо - bbcuzbek.com дайжести.\n...да чоп этилган 9:34 18 март 20219:34 18 март 2021\nЎзбекистон ташқи қарзни пухта ўйлаб олаяптими?\nМаълум бўлишича, Ўзбекистон давлат ташқи қарз маблағларини жалб қилишда консерватив ёндашув ва хатарларни бошқариш принципларига амал қилади. Тошкентда Ўзбекистоннинг ташқи қарзи билан боғлиқ очиқ мулоқот бўлиб ўтди.


11:14 / 06.09.2016\n«Янги Discovery, Land Rover сифатларининг энг яхшиларини ўзида мужассамлаштирган», — деб изоҳ беришган Land Rover компанияси вакиллари.\n«Бутунлай янги Discovery йирик ҳажмли йўлтанламаслар учун янги меъёрларни жорий қилмоқда — дея фикр билдирган моделнинг бош дизайнери Жерри МакГоверн. — Land Rover дизайнер ва муҳандислари Discovery «формула»сини тубдан ўзгартириб юборди. Бу эса, жуда ажойиб, бугунги кун талабига мос келувчи автомобиль ишлаб чиқариш имконини берди. Уни дунёдаги энг яхши оилавий йўлтанламаслардан бири дейиш мумкин».\nТахминларга кўра, янги моделга бензин ва дизель ёқилғисида юрадиган, 3.0 литрли «V6» мотори ўрнатилади. Бундан ташқари, гибрид Discovery ҳам таклиф этилади. Бундан ташқари, унинг Discovery SVX русумли кучайтирилган намунаси бўлиши ҳам айтилмоқда.\nҲозирги вақтда, тўртинчи авлод Дискавери автомобили 211 ва 249 от кучига эга турбо «дизель» мотори ва бензинли, 340 от кучига эга V6 двигатели билан бирга сотилади. Йўлтанламаснинг барча тўпламлари 8 босқичли автоматик узатмалар қутиси билан жиҳозланади. Уларнинг барчасининг ғилдираклари етакчи бўлади.\n18:33 / 15.12.2016\n16:21 / 25.11.2016


Трамп Саудия Арабистонига келди\n12:12 / 20.05.2017\nАҚШ президенти Дональд Трамп Саудия Арабистонига ташриф билан келди. Бу ҳақда Associated Press хабар бермоқда.\nТрамп хорижий сафари давомида Исроил ва Ватиканга ҳам боришни режалаштирган. Бундан ташқари, у НАТОнинг Брюсселдаги йиғилишида қатнашмоқчи ва Сицилияда “катта еттилик” давлатлари етакчилари билан учрашишни мақсад қилган.\nАввалроқ Ўзбекистон президенти Шавкат Мирзиёев 21 май куни Саудия Арабистони қироли Салмон ибн Абдулазиз ал-Сауднинг таклифига биноан Араб-мусулмон мамлакатлари ва Америка Қўшма Штатлари саммитида иштирок этиши ҳақида хабар бергандик.


Euronews’да Амир Темур ва Ўзбекистон ҳақида мақола чоп этилди - EFFECT.UZ\nEuronews’да Амир Темур ва Ўзбекистон ҳақида мақола чоп этилди\n. 13:44 | 23.12.2020\nКуни кеча Тошкентда бўлиб ўтган Ўзбекистон маданий меросини ўрганиш, сақлаш ва оммалаштириш бўйича 40 та мамлакатдан ташриф буюрган 300 га яқин олимлар конгресси халқаро ОАВ эътиборига тушди.\nАввалига Туркия, Россия каби давлатлар ушбу илмий тадбирдан махсус репортаж тақдим этишган бўлса кейинроқ Euronews сайтида унга бағишланган катта мақола эълон қилинди. “Ўзбекистон ўзининг маърифатли ўтмишига мос келажакка йўл очмоқда” сарлавҳаси билан эълон қилинган мақолада юртимизнинг маданий мероси хилма хиллиги ва муҳим аҳамияти қайд этилиб, дунё цвилизациясига қўшган ҳиссасига юқори баҳо берилган.\nШунингдек маданий мерос тараққиёт учун пойдевор бўла олиши айтилиб, маданий мерос тўпламларининг мактабларга бепул тарқатилаётганига урғу берилган.\nБугун эса Euronews'нинг телевизион эфирида конгрессга бағишланган махсус лавҳа намойиш этилди.\n“Халқаро даражадаги бундай эътибор одамни қувонтиради. Баъзида эса биз ўзимиз маданий меросимизга кўрсатмаётган эътибор чет элликлар томонидан берилиши ўйлантиради. Ўзбекистон маданий мероси улкан маърифий ва маънавий аҳамиятга эга. Баъзида буни унутиб қўяётгандек туюламиз. Уни ўрганиш, сақлаш ва оммалаштири нафақат бу бўйича шуғулланаётган бутунжаҳон жамиятининг балки барчамизнинг бурчимиздир. Буни унутмайлик”, дейилади ушбу хабарда.\nEuronews тақдим этган мақола эса қуйидагича:\nЎзбекистон ўзининг маърифатли ўтмишига мос келажакка йўл очмоқда – Euronews\nЮзлаб дунёга машҳур олимларни жалб қилган халқаро лойиҳанинг узоқ муддатли режалари доирасида Ўзбекистон бутун дунё бўйлаб ўз миллий тарихининг адабий асарларини изламоқда. Шу ҳафта бошида Тошкентда маҳаллий ва хорижий олимлар, музейлар кураторлари ва реставраторлари иштирокида ўтказилган анжуманда тўрт йиллик йўл харитаси белгилаб олинди, унга кўра пировардида Ўзбекистоннинг узоқ ўтмишини янгидан кашф этиш ва ҳужжатлаштириш учун бутун дунё бўйлаб 90 та алоҳида лойиҳада 1500 нафарга яқин олимни жалб қилиш режалаштирилган.\nУч минг йиллик тарих давомида ҳозирда Ўзбекистон деб аталадиган ҳудуд фотиҳлар, савдогарлар ва кўчиб келиб ўрнашиб қолган – форслар, Чингизхон мўғуллари, туркий халқлар, Искандар Зулқарнайн эллинлари, араб мусулмонлар ва Россия империяси раиятининг ўткинчи тўлқинларига гувоҳ бўлган чорраҳадир. Уларнинг барчаси, кимдир меъморчиликда, кимдир илм -фанда, яна бошқаси эса адабиёт ва санъатда ўзларига хос из қолдирдилар.\nБу ерда, ғарбда Авиценна сифатида танилган, Исломнинг олтин асридаги таниқли мутафаккир ва ёзувчилардан бири, Аллоҳнинг назари тушган шифокор, тиббиётнинг отаси ҳисобланадиган Ибн Сино яшаб, фаолият юритган. Муҳаммад ибн Мусо Aл-Хоразмий математика, астрономия ва география соҳаларида жаҳон илм-фанининг умумий йўналишига таъсир кўрсатган илмий ишлар яратган. Темурийлар сулоласининг Буюк ҳукмдори, Улуғбек номи билан машҳур бўлган Мирзо Муҳаммад Тарағай бин Шоҳруҳ ҳам ўзини улардан кам бўлмаган дунёдаги энг нуфузли астроном ва математик сифатида намоён этган.\nТақдирниннг тақозоси билан ушбу мероснинг кўплаб қимматбаҳо асарлари дунё бўйлаб тарқалиб, турли давлатларга бориб қолган ёки хусусий коллекцияларга ўтиб кетган. Шу сабабли, 2016 йилда президент лавозимига киришганидан кўп ўтмай, Президент Шавкат Мирзиёев ушбу артефактларни топиш, уларнинг аниқ нусхаларини олиш ва факсимиле шаклида ўз юртига, Ўзбекистонга қайтариш тўғрисида фармон чиқарди.\nНатижада, маҳаллий ва хорижий олимлар бутун дунё бўйлаб артефактларни қидиришга киришдилар, бундай олимларнинг сафи доимий равишда кўпайиб бормоқда.\n2017 йилда Тошкент ва Самарқандда бўлиб ўтган халқаро конференцияда Ўзбекистон маданий меросини ўрганиш, сақлаш ва оммалаштириш бўйича Бутунжаҳон жамиятини тузиш тўғрисида расмий қарор қабул қилинди. Бутунжаҳон жамияти асл қўлёзмаларни сақлайдиган халқаро музейлар ва кутубхоналар билан ҳамкорлик кўприкларини яратиш бўйича ишларни бошлади.\nДастлабки топилмалардан бири, Катта Лангардан олинган Қуръон рўйхати бўлиб, уни олимлар Исломнинг муқаддас китобининг қўлда ёзилган нусхаларидан бири сифатида эътироф этдилар.\n“Биз топган ҳужжатларнинг ҳар бири бутун бир тарихни, аксарият ҳолларда эса бирор бир сирни ҳам ўз ичига олган бўлади, – дейди “Ўзбеккино” Миллий кинематография агентлиги раҳбари Фирдавс Aбдуҳаликов ва Бутунжаҳон жамияти раиси. “Aммо Катта Лангардан топилган Қуръон эса ўзига хос жумбоқларни очади”. Ҳозирги Саудия Aрабистонида ҳудудида буюк жаҳонгир Aмир Темур томонидан топилган қўлёзма дастлаб Самарқандга олиб келинган, у ерда Исломнинг тасаввуф йўналиши – сўфийлик тарихининг бир бўлагига айланган.\nҚўлёзманинг бир қисми турли хил қўлларга ўтиб кетган, масалан, унинг 81 саҳифаси Россиядаги Санкт-Петербург Шарқ қўлёзмалари институтида эканлиги аниқланди. Ўн икки саҳифаси эса Тошкентдаги Ўзбекистон мусулмонлари диний идорасидан топилди. Яна бир қанча саҳифалари Ўзбекистоннинг бошқа жойларидан топилди, жумладан, суфийлар томонидан бекитиб қўйилган китобнинг етишмаётган баъзи саҳифалари кичик тоғ қишлоғи – Катта Лангар қишлоғидан топилди. Aфсуски, биз ҳали ҳам юзта саҳифани топмадик.\n2018 йилда ушбу қўлёзма юз нусхада чоп этилиб, дунё музейлари ва кутубхоналарига тарқатилди. Ўзбекистон Президенти унинг битта нусхасини ватанига – Саудия Aрабистонига етказиб бериш ҳақида фармойиш берди ва у ерда қўлёзм нусхаси Саудия Арабистони қироли Салмон бин Абдул Азиз ол-Саудга расмий равишда тақдим этилди.\nБугунги кунга келиб 35 та китоб-альбом, шу жумладан турли мамлакатлардан топилган ва эҳтиёткорлик билан нусхалари олинган машҳур қўлёзмаларнинг факсимиллари нашр этилди. Бутун Ўзбекистон бўйлаб кутубхоналар ва музейларда коллекциялар кўпаймоқда.\nБу қўлёзмалар ортидаги ҳикояларнинг кўпчилигида XIV – асрнинг афсонавий ҳукмдори Амир Темур алоҳида ўрин тутади. Ғарбда Тамерлан (“Темир Чўлоқ”) номи билан танилган Самарқанд ҳукмдори ўзининг зафарли юришлари ва ғалабалари билан бутун дунёни лол қилган, унинг шахсиятини ўз асарларида акс эттирган Кристофер Марлоу ва Эдгар Aллан По сингари ғарбий ёзувчиларга илҳом берган, бастакор Георг Фридрих Хандел унга бағишлаб учта актдан иборат “Тамерлан” операсини яратган.\nАммо Амир Темур нафақат буюк саркарда сифатида тарихда қолди, балки унинг жанг майдонидаги муваффақияти ўша даврнинг юзлаб зиёлилари – рассомлар, олим ва ёзувчиларни Самарқандга кўчиришга имкон берди. Улар XIV аср охири, XV аср ва XVI асрнинг бошларини қамраб олган, Ғарбий Европадаги гуллаб яшнаган Уйғониш даврига деярли параллел равишда ўтган, Темурийлар уйғониш даврига ўзларининг бебаҳо ҳиссаларини қўшишган.\nЎзбекистонда ўзбек зиёлилари адабий меросининг тикланиши мамлакатда янги тикланишга ҳисса қўшади, деб умид билдирадилар. “Ўзбекистон президенти Шавкат Мирзиёевнинг ғояси шуки, қадимда гуллаб-яшнаган маърифат, диний бағрикенглик ва инсонпарварлик муҳити янги интеллектуал энергия, очиқлик ва тараққиётнинг янги даврини юзага келтирди”, – деди Бутунжаҳон жамияти раиси жаноб Абдухолиқов. “Биз ўз тарихимизни бутун дунёдан топиб ўрганамиз”, – деб таъкидлади у.\nУ Лондондаги Британия кутубхонасида сақланаётган Темур ҳукмронлигига оид биографик асар-форс тарихчиси Шарофаддин Али Яздийнинг “Зафарнома” асарини мисол келтирди. Китоб Амир Темурнинг набираси Иброҳим Султон буйруғи билан ёзилган бўлиб, Ўзбекистоннинг машҳур рассомлари томонидан бир қатор миниатюралар билан чиройли безатилган.\nБу ҳафта Тошкентда бўлиб ўтган илмий ташкилотнинг йиллик конференциясида Бутунжаҳон жамияти томонидан Чехия, Ҳиндистон, АҚШ, Канада, Италия, Туркия, Польша, Буюк Британия ва Япония музейларида, шунингдек, Ўзбекистон тарихи Давлат тарихи музейида ва Ўзбекистон Республикаси Фанлар Академиясининг Беруний номидаги Шарқшунослик институтида сақланган асл нусхаларнинг ҳашаматли безатилган репродукциялари тақдим этилди. Нашрлар республика илмий-таълим муассасалари ўртасида бепул тарқатилмоқда.\nTeglar:Euronews, Амир Темур\nUcell 300 мингдан ортиқ абонентларнинг ҳуқуқини поймол қилган. 100 миллионга яқин зарар қайтарилади\nМарадонанинг жасади ёриб кўрилган, гиёҳванд моддалар ва спиртли ичимликлар...\nАмир Темур қайси касалликдан вафот этганини биласизми ?


Жаҳон банки глобал исиш туфайли қашшоқлар сони кескин ошиб кетишини башорат қилмоқда\n17:56 / 09.11.2015\nЖаҳон банки глобал исиш туфайли қашшоқлар сони кескин ошиб кетишини башорат қилмоқда. Бу ҳақда молиявий институт тарқатган ҳисоботда айтилди.\nАтмосферада зарарли газларнинг тўпланиб қолиши, табиий офатлар ва хасталиклар сонининг ортиши, қишлоқ хўжалигининг хавф остида қолиши 2030 йилда қашшоқлар сонининг 100 млн кишидан ошиб кетишига замин яратади.\nЎрта ҳароратнинг ошиши айниқса зироаткорларга салбий таъсир ўтказади, улар камроқ ҳосил ола бошлайди, бу эса маҳсулот нархларига таъсир қилади. Иссиқлик ва табиий офатлар эса хасталиклар сонини орттиради, бу “Африка ва Жанубий Осиёда улкан меҳнат билан қўлга киритилган ғалабалар”ни йўққа чиқаради.\nБанк барча давлатлар ҳукуматларини, тегишли идораларини ҳамда халқаро институтларини атроф муҳитга эътиборли бўлишга яна бир бора чақирди.


Марғилон шаҳрининг 2000 йиллик юбилейи арафасида маҳаллий маъмурлар кўраётган ғайриоддий чоралар ҳақида анча вақтдан бери эл оғзида бўлган гап-сўзлар Интернетга чиқиб, янгилик тусини олди.\n“Марғилон марказидаги Боғкўча аҳолиси байрам кунларини шаҳардан ташқарида - Шоҳимардон курортида ўтказармиш, курорт пулини ҳокимлик тўлармиш”. “Маҳаллий савдогарлар юбилей тантаналари ўтадиган кунларда озиқ-овқат нархини тушириб турармиш, бунинг эвазига ҳокимлик ҳар бир савдогарга 50 минг сўмдан товон тўлармиш”.\n5 сентябрь куни куни Интернетда ана шу қабилдаги миш-мишлар “манбаси ишончли янгилик” сифатида тарқади.\nНима учун боғкўчаликлар она шаҳри - Марғилоннинг 2000 йилда бир бўладиган тўйини кўрмаслиги керак? Уларнинг байрам кунларида Шоҳимардонга чиқариб юборилаётгани наҳотки рост бўлса?!\n“Айнан шундай миш-мишнинг пайдо бўлганига анча бўлди, - дейди фарғоналик уй бекаси. - Бир ойча олдин Марғилонга тўйга боргандим. Шаҳар чиройли бўлиб кетган, қурилишлар кўпайган экан, мақтадим. Мезбонлар хурсанд бўлди, лекин бироздан кейин байрам куни аҳоли кўчага чиқмас экан, марказда яшайдиган аҳоли Шоҳимардонга кетар экан, дейишганди”.\nТахминан бир ой олдин пайдо бўлган бу гап Марғилондан анча йироқдаги Бағдод туманига ҳам етиб борибди. Фақат Бағдодга бу гап “чиқариб юборармиш” шаклида эмас, балки “чиқариб юборибди” шаклида етиб борибди.\n“Ўзметроном” сайти Марғилон шаҳри ҳокимлиги байрам кунлари Шоҳимардонга кетиб туриши учун боғкўчаликларга 10 минг сўмдан (тақрибан 8 доллар) бермоқчи, деб хабар тарқатганди.\n“Тўғри, шундай гап бор. Фақат мен 10 минг эмас, кўпроқ деб эшитувдим. Масалан, бузилиб кетган мадрасанинг ўрнига бозор ёнидан кўчиб борганлар бор. Ўшаларга 50 мингдан берибди, деб 5-6 кун аввал эшитгандим. Кейин 30 мингдан, деб эшитдим. Шу пулни олиб Марғилондан чиқиб турасизлар, дейишганмиш”, - дейди суҳбатдошлардан бири.\nДемак, бу миш-мишлар камида икки ҳафтадан буён вилоят бўйлаб, балки қўшни вилоятларда ҳам қулоқдан қулоққа ўтиб юрибди ва охир-оқибат 5 сентябрь куни янгилик сифатида оммавий ахборот воситалари тилига ҳам тушди.\nАммо Марғилон шаҳри ҳокимлиги вакиллари бу гап-сўзлар ҳақиқатга тўғри келмаслигини маълум қилди. Лекин атрофлича маълумот беришни истамади.\nЮқоридаги суҳбатдошларнинг барчаси (албатта, ҳокимлик ходимларидан ташқари) шаҳар марказидаги кўча аҳлининг байрам кунлари Шоҳимардонга чиқариб юборилишидан, аниқроғи, чиқариб юборилармиш, деган гап пайдо бўлганидан негадир ҳайрон бўлмади.\nБоз устига, улардан бири: “Бурҳониддин Марғиноний мажмуи очилганда президент қатнашган, ўшанда Ғофир ота деган киши президентга дўппи кийгизиб, қўлига битта хат ҳам тутқазиб қўйган эди. Менимча, раҳбарлар шундай бўлишидан ниҳоятда қўрқади”, - деб қолди.\nҲа, ҳамма иллат маҳаллий раҳбарларда. Президент жаноблари оддий одамлар билан бир чойлашай дейди-ю, жойлардаги раҳбарлар бунга йўл қўймайди.\nЯна бир миш-миш Марғилон дўконларидаги нарх-навога оид эди. Дўкондорларга нархларни тушириб туриши эвазига ҳокимлик чиндан ҳам 50 мингдан беряптими-йўқми, аниқлаб бўлмади.\nЛекин марғилонлик суҳбатдош бу гапни эшитиб: “Одамлар тўйиб бўлди. Дўконларда унга паст нархни қўйиб қўйишган. Лекин унни у нархда сотишгани йўқ”, - деди.\nМаълум бўлишича, Марғилон шаҳрининг 2000 йиллигига бағишланган тантаналар 7 сентябрь куни бўлиб ўтади.


Усмонли Турк Империяси ҳақида — У ким, бу нима — QOMUS.INFO\nQOMUS.INFO > У ҳарфи > УСМОНЛИ ТУРК ИМПЕРИЯСИ\nУСМОНЛИ ТУРК ИМПЕРИЯСИ\nУСМОНЛИ ТУРК ИМПЕРИЯСИ, Усмонлилар давлати [Европада Оттоман империяси деб аталган] — Кичик Осиё, Шарқий Европа, Яқин Шарқ ва Шим. Африка, қисман Кавказ ва Қримда усмонлилар сулоласи бошқарган давлат (1299 — 1922). Усмонли турк империясига Усмон I асос солган.\nБу давлат дастлаб Кичик Осиёнинг шим. ғарбий қисми Эски шаҳар ва Анатолия ҳудудида салжуқийларнинт Кўния султонлигига тобе кичик бир беклик (бейлик) шаклида ташкил топган. Бу бекликнинг илк ҳукмдори Эртўғрул бўлса қам унинг ўғли — Усмонбей даврида беклик мустақил давлатга айланганлиги учун унинг номи билан Усмонли беклиги деб аталган. Кейинчалик бу давлат Усмонли турк империяси номини олиб, ўрта асрларда жаҳоннинг энг қудратли давлатларидан бирига айланди. Усмон I ва унинг ўғли Урхон бек (бей) унвонини қабул қилган бўлса, Урхоннинг ўғли Мурод I давридан бошлаб ҳукмдорлар султон деб аталган.\nУсмон Ғозий давридаёқ қўшни Византия империясига қарши бир қанча ҳарбий юришлар қилиниб, Қорача Ҳисор ва Ёр Ҳисор қалъалари, Бурсанинг атрофлари эгалланган.\nУнинг ўғли Урхон Ғозий Византиянинг Бурса, Никея, Никомедия шаҳарларини истило қилиб, 14-а. нинг ўрталаридаёқ Қора денгиз ва Мармар денгизи соҳилларига чиққан. Бу даврда усмонли турклар (улар ўғуз туркларининг қай уруғига мансуб бўлган) Дарданелл бўғозидан ўтиб, Европа ҳудудига киришган. 1356 й. да Болқонни забт этиш тугалланиб, Европа ҳудудида янги Рум эли (Румелия) вилояти таъсис этилган. Айнан шу пайтдан Усмонлилар давлатини салтанатга айланиш жараёни бошланган. 1360 й. яничар (туркча: янги черик) — махсус пиёда қўшин ташкил қилинган.\nДавлатнинг дастлабки пойтахти Мелангия, 1326—62 й. ларда Бурса бўлган. Султон Мурод I, 1362 й. да пойтахтни Бурсадан Эдирна (Адрианополь)га кўчирган. Унинг ҳукмронлик даврида Европада янги ҳудудлар забт этилган. Косово майдонида бўлган жанг (1389) да серблар маглубиятга учрагач, Сербия У. т. и. га қўшиб олинди. Султон Боязид I Йилдирим Болгариянинг пойтахти Тирново (1393)ни эгаллаб, Никополь остоналарида салибчи рицарларнинг бирлашган 60.000 кишилик қўшинини маглубиятга учратди (1396) ва Византиянинг пойтахти Константинополни қамал қилишга киришди. У Болгария, Валахия, Македония, Фессалияни ўз давлати таркибига киритди. Бироқ, 1402 й. да бўлган Анқара жангит Амир Темур қўшинидан Усмонли турк империясининг маглубиятга учраши Византия империясини мукаррар ҳалокатдан сақлаб қолди. Султон Меҳмед I ва Мурод II ҳукмронликлари даврида қўлдан кетган ҳудудлар қайтариб олинган. Адолатли ва инсофли ҳукмдор сифатида ном чиқарган Мурод II Ғозий 1422 й. Константинополга ҳужум қилади. Варна яқини (1444 й. 10 нояб.) ва Косово майдони (1448 й. 17 — 19 дек.)да чехвенгерлар қўшинини мағлубиятга учратиб, 1449—50 й. ларда Албания устига 2 марта юриш қилган.\nМурод II нинг ўғли Меҳмед II Фотиҳ турк қўшинларига шахсан ўзи қўмондонлик қилиб, жаҳонгирлик сиёсатини олиб борган. У Шарқий Рим империяси — Византиянинг пойтахти Константинополни 40 кунлик қамалдан сўнг эгаллаб (1453 й. 29 май), Византия империясини тугатган. Константинополь туркча Истанбул номи билан аталиб, пойтахт бу ерга кучирилган. Бу ғалабадан сунг Меҳмед II Фотиҳ Болқон ва Марказий Европа мамлакатларини забт этишга киришган. Сербия (1459), Моравия (1460), Босния (1463), Валахия (1476), Албания (1479) Трапезунд — Трабзон (1461) эгалланган. Қрим хонлиги тобе давлатга айлантирилган (1475). Оқ қўюнли давлати ҳукмдори Узун Ҳасанга қарши ҳарбий ҳаракатлар кучайтирилган. Европанинг Италия, Германия, Австрия каби давлатлари ҳудудларини эгаллаш режаси тузилиб, амалий ҳаракатга ўтилган. Бу даврда ҳарбий ва маъмурий бошқарув соҳасида катта ислоҳотлар ўтказилиб, улкан салтанатни мустаҳкамлаш чоралари кўрилган. Айниқса, адабиёт, санъат ва меъморчилик гуллабяшнаган.\nСултон Боязид II, Салим I ва Сулаймон 1 Қонуний ҳукмронлик қилган даврларда салтанат ҳаддан ташқари кучайган. Хусусан, Салим I Ёвуз Эрон сафавийлари шоҳи Исмоил I қўшинини янчиб ташлайди (1514 й. 23 авг.). Ироқ, Шом (Сурия), Фаластин, Мисрни эгаллаб, Қоҳирага киради (1517). Бу пайтда Мисрдан ташқари Шим. Африканинг Жазоир ҳудуди, шунингдек, Болқон, Арабистон, Жан. Шарқий Анадолу ҳам Усмонли турк империяси таркибига кирган. Ҳалабда бўлган жума намози (1516 й. 28 авг.)да султон Салим I га «икки муқаддас шаҳар хизматчиси» фахрий унвони берилиб, халифа сифатида унинг номи хутбага қўшиб ўқилган (Усмонли султонлар шу кундан эътиборан то 1924 й. гача айни пайтда ислом оламининг халифаси ҳам ҳисобланган). Султон Сулаймон I ҳам жаҳонгирлик сиёсатини давом эттирган. Венгрия босиб олингач, турклар Венани 1марта қамал қилишган (1529). Польша ва Украинага қўшин жўнатилиб, Эгей денгизидаги Родос ва б. ороллар ишғол қилинган. Сулаймон I Қонуний «Муқаддас Рим империяси»га қарши курашиш учун Франция қироли Франциск I билан биринчи французтурк сиёсий шартномаси ва савдо битимини имзолаган (1535). 1556 й. га келиб Усмонли турк империясига Кичик Осиё ҳудуди, Ғарбий Грузия, Ғарбий Арманистон, Ливан, Сурия, Ироқ (Бағдод билан бирга), Фаластин, Ҳижоз, Яман, Миср, Триполи, Жазоир, Юнонистон, Болгария, Венгрия, Сербия, Босния, Валахия, Трансильвания, Молдавия, Қрим кирган. Бу пайтда у жаҳондаги энг қудратли салтанатлардан бири ҳисобланган. Салтанатнинг улкан ҳудуди 3 қитъа: Европа, Осиё, Африканинг катта кисмини эгаллаган бўлиб, унинг майд. 8 млн. км2га етган. 16-а. да туркларнинг кучли денгиз флоти бутун Урта денгиз ҳавзасини назорат қилиб турган.\nСултон Мурод III хукмронлиги даврида Кипр о. бўйсундирилган. Бу пайтда Гибралтар бўгозидан Форс қўлтиғигача, Дунайдан Нил соҳилларигача бўлган ҳудуд султонликка қараган.\nБироқ 17-а. охиридан бошлаб султонликнинг ҳарбий, сиёсий ва иқтисодий қудрати астасекин заифлаша бошлаган. Европа мамлакатлари ўзаро иттифоқ тузиб, Усмонли турк империясига қарши курашга чоғланганлар. Вена атрофида бўлган 2жангда турк қўшини Австрия, Германия, Польшанинг бирлашган армиясидан енгилган (1683). Мунтазам давом этиб турган РоссияТуркия урушлари (167681, 168499, 171011, 176874, 178791, 180712, 182829, 185356, 187778, 191416 ва б.) оқибатида Усмонли турк империяси астасекин заифлашиб борган. Ҳатто бу пайтда ваҳҳобийларнинг таъсири кучайиб, улар инглизларнинг ёрдамида Форс қўлтиғидаги ЭлХаса (1792), Карбало (1801), Макка ва Мадина (1803—06)ни эгаллаб, туркларга қарши қирғин уюштирган.\nСалим III ва Маҳмуд II ҳукмронликлари даврида салтанатни парчаланиб кетишдан сақлаб қолиш учун ислоҳотлар ўтказилган. Султон Абдулмажид яна ислоҳотлар (қ. Танзимат) ўтказиш (1839) орқали, бир томондан, султонлик инқирозини тўхтатишга, иккинчи томондан, янги турк зиёлиларини (улар ўзларини я н г и у с монлилар дейишган) шакллантиришга муваффақ бўлди. Бу пайтда бўлган Қрим урушидэ. Туркия ўзининг эски рақиби Россия империяси устидан ғолиб чиқди ҳамда Қора денгиз ва Дунай дарёсидаги мавқеини қайта тиклади. Танзимат ва 1876 й. да қабул қилинган дастлабки конституция султон Абдулҳамид II томонидан бекор қилингач (1878), мамлакатда истибдод даври бошланган. Бу даврда султонлик Европа давлатларига иқтисодий жиҳатдан қарам бўла бошлаган. 19-а. охири — 20-а. бошларида «Иттиҳод ва тараққий» партияси аъзолари мамлакатда конституцион монархия ўрнатиш учун қатъий ҳаракат қилишган (қ. Туркия).\n1922 й. 1 нояб. да Туркия Буюк Миллат Мажлиси султонликни тугатиш тўғрисида қарор қабул қилди. Мустафо Камол (Ошатурк) босқинчиларга қарши кўтарилган миллий озодлик ҳаракатига раҳбарлик қилиб, султонликнинг асосан турклар яшайдиган ҳудуди — Кичик Осиё ва қисман Европада 1923 й. 29 окт. да Туркия жумҳуриятига асос солди.\nУсмоилилар давлатининг Ўрта Осиё хонликлари билан ўзаро муносабатлари. Асрлар давомида икки халқ вакиллари, аввало, уламолар, олимлар, шоирлар, санъаткорлар мадрасаларда биргаликда таҳсил олишлари, зиёратлари, савдосотиқ муносабатлари ва ўзаро ташрифлар жараёнида дўстона алоқалар ўрнатганлар. Икки ўртадаги муносабатларда давлат раҳбарлари томонидан олиб борилган элчилик алоқалари муҳим ўрин тутади.\nСафавийлар давлатига қарши биргаликда курашиш учун султон Салим I элчи Муҳаммадбек орқали Шайбонийлар ҳукмдори Кўчкунчихота ўзаро мактуб жўнатган (1514). Хусусан, султон Сулаймон I Қонуний ва Бухоро хони Убайдуллахон Эронга қарши биргаликда курашиш учун ҳаракат қилишган. Шайбонийларнинг Самарқанддаги ҳукмдори Абдумлатифхонга Сулаймон I катта миқдорда қуроляроғ жўнатган (1551). Бухоро хони Субҳонқулихон султон Сулаймон II ҳузурига элчилар юбориб (1690) дўстона муносабатларни ривожлантирган. Бухоро амири Дониёлбий 1779 й. да Эрназар Масъуд ўғлини дастлаб Россия империяси сўнгра Усмонлилар султонлигига элчи қилиб тайинлаб, ўзаро алоқани мустаҳкамламоқчи бўлган. Дониёлбий 1783—84 й. ларда 2марта султон Абдулҳамид I ҳузурига Муҳаммад Шарифни элчи қилиб жўнатган. Турк султони элчиси Маҳмуд Сайд оға Бухоро амири Шоҳмурод ҳузурида бўлади. (1786) Султон Салим III қам 1789 й. да ўз элчиларини юборган. Бухоро амири Ҳайдар девонбеги Эшмуҳаммад ва Мирзо Муҳаммад Юсуф қўрчибошини мактуб билан Истанбулга юбориб, султон Мақмуд II дан шариатга дойр китобларни сўратади (1815). Махмуд II ўз элчиси Ҳасан Чалабийдан Бухорога 32 жилдли китоб юборган. Хива хони Оллоқулихон хонликка карши Перовский экспедицияытан сўнг Истанбул ва Англияга элчилар юбориб, ҳарбий ёрдам сўрайди. Бироқ, Хива хонига масофа олислиги учун харбий ёрдам жўнатилмай, тўп ясовчи турк усталари юборилади. Қўқон хони Султон Сайидхон (1865) ва Бухоро амири Музаффар муфтий Хожа Муҳаммад Порсони (1866) элчи қилиб Истанбулга жўнатишган ва султонликдан ҳарбий ёрдам сўраган.\nШунингдек, мазкур давлатлар ўртасида маданий алоқалар кенг йўлга қўйилган. Асли бурсалик Қозизода Румий Мирзо Улуғбекнииг расадхонасида мудирлик қилган, Самарқанддаги Улуғбек мадрасасида бош мударрис бўлган. Улуғбек ўлимидан сўнг унинг шогирди Али Қушчи Истанбулда султон Меҳмед II саройида хизмат қилган ва аёСофия мадрасасининг бош мударриси бўлган. Жалолиддин Румийнинг бутун онгли фаолияти Кўния (Кичик Осиё) да кечган. Тасаввуфнмнг накшбандия ва яссавия тарикатлари Усмонли турк империяси ҳудудида ҳам кенг тарқалиб, бу ерда Баҳоуддин Нақшбанд ва Аҳмад Яссавийнкнг Юнус Эмро, Хожа Бектош Вали, Кийикли бобо сингари издошлари етишиб чиққан. Тилшунос олим, шоир ва элчи Сулаймон Бухорий 19-а. ўрталарида Истанбулда яшаб, «Луғати чиғатой ва турки усмоний» (2 жилдли) луғатини тузган.\n20-а. бошларида Туркистондан борган 100 дан ортиқ талабалар (уларнинг орасида Фитрат, Усмон Хўжа, Отаулла Хўжаев, Бекжон Рахмонов ва б. бўлган) Истанбулда таҳсил олган. Ёш туркларнинг ғоялари Ёш бухороликлар ва Ёш хиваликлар дунёқарашига ижобий таъсир қилган. «Иттиҳод ва тараққий» партияси маориф бўлими мудири доктор Нозим ва туркистонлик талабалар ташаббуси б-н Истанбулда «Бухоро таълими маориф жамияти» (1908) ташкил қилинган. Жамият Истанбулдаги Ғалаба кўприги ёнидаги янги Жомеъ масжидида туркистонлик ўқувчилар учун алоҳида мактаб очган ва уларни текин ўқитган. Жамият томонидан Фитратнинг кўплаб асарлари илк марта Истанбулда босилган.\nАд.: Алиев Г. З., Турция в период правления младотурок, М., 1972; Ўзбекистоннинг янги тарихи, 1 китоб [Туркистон чор Россияси мустамлакачилиги даврида], Т., 2000; Рахмаыалиев Р., Империя тюрков, М., 2002; Эрол Гунгўр, Тариҳца туркий давлатлар, Т., 2003; Мирзо Салимбек, Кашкули Салимий, Таворихи мутгақадимин ва мутаахирин, Бухоро, 2003.


Ўзбеклар энг хушчақчақ халқлар рўйхатидан жой олди\nСоциологик сўровлар ўтказиш билан шуғулланувчи Gallup компаниясининг “Ҳиссиётлар глобал ҳисоботи - 2016” тадқиқотлари натижаларига кўра, Ўзбекистон дунёдаги энг эмоционал давлатлар рўйхати тепасидаги 5 ўриндан бирини эгаллади. Бешликда Ўзбекистондан ташқари Парагвай, Гватемала, Гондурас ва Эквадор бор.\nGallup мутахассислари 2015 йил давомида 140 мамлакатда 147 минг интервью ўтказган ва сўровда қатнашган ҳар бир кишига “Кеча қандай қизиқ иш қилдингиз?”, “Кеча кўп кулдингизми?”, “Нимадан хафа бўлдинги?” каби саволлар берган.\nЖаҳон бўйлаб сўралганларнинг 72 фоизи бир кун олдин кўп жилмайгани ёки кулганини айтган.\nАҳолиси ҳиссиётлари асосан ижобий бўлганлар рўйхатини Парагвай бошлаб берган бўлиб, 4 ўринни Ўзбекистон эгаллаган. Рўйхатнинг тепасидан жой олган давлатларнинг аксарияти Лотин Америкаси давлатлари эканлигини бу мамлакатларда одамлар асосан ҳаётнинг позитив жиҳатларига эътибор қаратишга ўргангани билан изоҳланди.